Movies In The Corner: News: Εκπλήξεις στην καινούρια ταινία του Indiana Jones\nNews: Εκπλήξεις στην καινούρια ταινία του Indiana Jones\nΤο σενάριο της καινούριας ταινίας με το γνωστό ήρωα, The Fourth Installment of the Indiana Jones Adventures, είναι ήδη έτοιμο. Η είδηση ωστόσο, είναι βέβαια οι εκπλήξεις που μας επιφυλάσσουν συνεχώς οι παραγωγοί της ταινίας, με απώτερο σκοπό να τραβήξουν τον κόσμο στις σκοτεινές αίθουσες.\nΤο τελευταίο θέμα που έγινε είδηση στα κινηματογραφικά πηγαδάκια, είναι η συμμετοχή στην ταινία, του Ray Winstone.\nΟ ηθοποιός που συμμετείχε στις πετυχημένες παραγωγές των Breaking and Entering (2006), και The Departed (2006), δυο ταινίες που τράβηξαν τον κόσμο στις αίθουσες, ανακοινώθηκε ότι θα συμμετέχει στην ταινία.\nΣυμπληρώνοντας, να προσθέσουμε ότι φημολογούνται για συμμετοχή στην ταινία, οι Sean Connery, Karen Allen και Cate Blanchett. Για την ιστορία οι δύο πρώτοι, συμμετείχαν στις πρώτες ταινίες του γνωστού εξερευνητή, τα έτη 1981 και 1989. Απορίας άξιο είναι για τους φίλους του Indiana Jones, πώς θα γίνει η διανομή του κάστ, αν ευσταθούν οι φήμες για τη "στρατολόγηση" των παραπάνω ονομάτων.\nΚλείνοντας, να προσθέσουμε ότι η ταινία είναι στη διαδικασία της προπαραγωγής, και αναμένεται να προβληθεί στην Ελλάδα, κάπου στο καλοκαίρι του 2008. Είδωμεν...


Γυναικομαστία | GayHellas.gr\nΑρχική ΥΓΕΙΑ Γυναικομαστία\nΜία από τις πιο συχνές αιτίες που ένας άντρας, νεαρής ή και μεγαλύτερης ηλικίας, θα επισκεφθεί ένα πλαστικό χειρουργό είναι η γυναικομαστία.\nΗ γυναικομαστία, αν και αντιμετωπίζεται συνήθως ως αισθητικό πρόβλημα με επιπτώσεις στην ψυχολογία του ασθενή, ενδέχεται να υποκρύπτει προβλήματα υγείας, κάποια από τα οποία ενδέχεται να είναι ιδιαίτερα σοβαρά.\nΗ συχνότητα εμφάνισης της κυμαίνεται μεταξύ 65% στους έφηβους, ηλικίας 12-15 και 40% στους ενήλικους άνδρες. Κατά τη διάρκεια της εφηβείας είναι δυνατόν να εμφανιστεί διόγκωση των μαστών, εξαιτίας της υψηλής σχέσης οιστροδιόλης – τεστοστερόνης, λόγω της έναρξης της ανδροποίησης. Η διόγκωση όμως αυτή υποχωρεί μετά από 2-3 χρόνια. Για το λόγο αυτό είναι προτιμότερο η επέμβαση της γυναικομαστίας να πραγματοποιείται μετά της ενηλικίωση. Αν το πρόβλημα είναι ιδιαίτερα έντονο και προκαλεί σοβαρή ψυχολογική επιβάρυνση, τότε μόνο, μπορούμε να επέμβουμε νωρίτερα.\nΌταν το στήθος παραμείνει σταθερά υπερτροφικό και αυξάνει με τον χρόνο, και εάν μάλιστα ο νεαρός έφηβος-άνδρας αποκτήσει πολλά παραπανίσια κιλά, τότε η γυναικομαστία αποκτά μόνιμο χαρακτήρα. Σε αυτή την περίπτωση, ακόμα κι αν χάσει τα παραπανίσια κιλά, η συσσώρευση λίπους στην περιοχή των μαστών παραμένει, προσδίδοντας μια εικόνα θηλυπρέπειας.\nΌπως φανερώνει και η λέξη η γυναικομαστία αφορά τη θηλυκοποίηση του ανδρικού στήθους προσδίδοντας του, εν μέρει, γυναικεία όψη λόγω της διόγκωσης των ανδρικών μαστών.Η διόγκωση αυτή μπορεί να οφείλεται στον υπερτροφικό μαστικό αδένα ή και στην υπέρμετρη συσσώρευση λίπους στο ανδρικό στήθος, χωρίς την παρουσία υπερτροφικού αδένα, ή και σε συνδυασμό και των δύο. Η γυναικομαστία συνήθως είναι αμφοτερόπλευρη, με όμοιους ή ανόμοιους μαστούς, και πιο σπάνια μπορεί να είναι μονόπλευρη και να αφορά μόνο τον έναν μαστό.\nΤα αίτια της γυναικομαστίας\nΗ έλλειψη ισορροπίας μεταξύ οιστρογόνων και τεστοστερόνης αποτελεί ένα από τα κυριότερα αίτια της γυναικομαστίας. Το 25% των περιπτώσεων δημιουργείται από άγνωστη αιτία, τη λεγόμενη ιδιοπαθή γυναικομαστία ενώ ένα άλλο 25% μπορεί να οφείλεται στη χρήση φαρμάκων. Ο υπερθυρεοειδισμός και η παχυσαρκία επίσης συνδέονται στενά με την εμφάνιση της γυναικομαστίας Στις υπόλοιπες περιπτώσεις μπορεί να οφείλεται σε προβλήματα υγείας, όπως πρόβλημα στο συκώτι, στα νεφρά, σε χαμηλά επίπεδα τεστοστερόνης, όπως συμβαίνει σε γονιδιακές ανωμαλίες και στον υπογοναδισμό.\nΣε κάποιες περιπτώσεις η γυναικομαστία δεν αφορά σε ένα απλό αισθητικό πρόβλημα αλλά συνδέεται με διάφορες μορφές καρκίνου όπως είναι ο καρκίνος στους όρχεις, ο καρκίνος του προστάτη, της υπόφυσης κ.ά. Η αύξηση του μεγέθους του μαστού μπορεί να προκληθεί ακόμα και από καρκίνο στον ίδιο τον μαστό, γιατί, ο καρκίνος του μαστού «χτυπάει» και τους άνδρες. Μάλιστα, σε κάποιες περιπτώσεις, όπως στους άνδρες με σύνδρομο Klinefelter/Κλαϊνεφέλτερ (πρόκειται για περίπτωση χρωμοσωμικής ανωμαλίας), η πιθανότητα να παρουσιάσουν καρκίνο στον μαστό αυξάνει 20-50% σε σχέση με τους άνδρες που δεν έχουν αυτό το σύνδρομο. Για τους λόγους αυτούς είναι σημαντικό το υλικό που αφαιρείται κατά τη διάρκεια της επέμβασης να αποστέλλεται πάντα για ιστολογική εξέταση.\nΠως γίνεται η διάγνωση της γυναικομαστίας;\nΓια τη διάγνωση της γυναικομαστίας απαιτείται η λήψηολοκληρωμένου ιστορικού του ασθενούς σε συνδυασμό με την κλινική εξέτασή του από τον πλαστικό χειρουργό. Ο πλαστικός χειρουργός με τις γνώσεις και την εμπειρία του μπορεί να πραγματοποιήσει τη διαφορική διάγνωση μεταξύ της πραγματικής γυναικομαστίας, όπου υπάρχει αύξηση του μεγέθους του ανδρικού μαζικού αδένα, της ψευδούς γυναικομαστίας, όπου υπάρχει εναπόθεση μεγάλης ποσότητας λίπους, σμηγματογόνου κύστης, λιπώματος ή αιματώματος κ.ά. ή ακόμα και της ύπαρξης ενός καρκίνου στον μαστό.\nΟ ασθενής, ανάλογα με τα αποτελέσματα της διάγνωσης θα πρέπει να υποβληθεί σε μία σειρά εξετάσεων, όπως ορμονολογικό έλεγχο, υπέρηχο στον μαστό, στους όρχεις, εφόσον υπάρχουν ευρήματα. Η αντιμετώπιση μπορεί να είναι είτε συντηρητική είτε χειρουργική.\nΕφόσον έχει αποκλειστεί η πιθανότητα ενός καρκίνου και έχουν δοκιμαστεί όλες οι μη επεμβατικές μέθοδοι, τότε ενδείκνυται η χειρουργική επέμβαση ως μία λύση που επιφέρει μόνιμα αποτελέσματα.\nΥπάρχουν σημάδια-ουλές μετά την επέμβαση;\nΣήμερα, η αποκατάσταση της γυναικομαστίας θεωρείται μια πολύ συνηθισμένη επέμβαση. Με τις νέες χειρουργικές τεχνικές στην πλαστική χειρουργική η γυναικομαστία αντιμετωπίζεται αποτελεσματικά, χωρίς να αφήνει εμφανή σημάδια, με μικρές τομές, καλά κρυμμένες είτε γύρω από τα όρια του συμπλέγματος θηλαίας άλω θηλή, είτε με μικροσκοπικές τομές, απομακρυσμένες από τον μαστό, ώστε να μη δίνουν στόχο, ανάλογα βεβαίως με τη χειρουργική τεχνική που ακολουθείται σε κάθε περίπτωση.\nΠοια είναι η κατάλληλη ηλικία για προχωρήσει κάποιος σε επέμβαση γυναικομαστίας;\nΠοιο είδος αναισθησίας χρησιμοποιείται:\nΗ επέμβαση μπορεί να γίνει υπό γενική αναισθησία ή με τοπική αναισθησία και μέθη, ανάλογα με την κατάσταση υγείας και την επιθυμία του ασθενούς.\nΜπορεί να συνδυαστεί και με άλλες επεμβάσεις;\nΟ ασθενής, ανάλογα με το είδος αναισθησίας και το είδος της επέμβασης, μπορεί να επιστρέψει σπίτι του μετά από λίγες ώρες ή την επόμενη ημέρα, φορώντας ένα ειδικό γιλέκο που ακινητοποιεί τη χειρουργηθείσα περιοχή και μειώνει τον πόνο στο ελάχιστο.\nΠροσωπικά χορηγώ ένα απλό ponstan για τις πρώτες ημέρες, πιο πολύ για την αντιφλεγμονώδη δράση του παρά γιατί υπάρχει ανάγκη παυσίπονου. Κατά την επέμβαση, δεν υπάρχει απώλεια αίματος, οπότε οργανικά δεν υπάρχει καμία επιβάρυνση, γι’ αυτό η ανάρρωση είναι πολύ γρήγορη. Το αισθητικό αποτέλεσμα είναι ορατό αμέσως μετά την επέμβαση και ολοκληρώνεται σταδιακά, σε διάστημα ενός χρόνου.\nΕίναι σημαντικό να κατανοήσουμε ότι το πρόβλημα της γυναικομαστίας δεν αποτελεί ένα απλό αισθητικό ζήτημα αλλά συχνά συνδέεται με σοβαρή επιβάρυνση της ψυχολογίας του άνδρα, καθώς η προβληματική αυτοεικόνα μπορεί να τον οδηγήσει σε περιορισμό των κοινωνικών του δραστηριοτήτων, τη στέρηση μικρών καθημερινών απολαύσεων όπως ένα μπάνιο στη θάλασσα, ή να έχει αντίκτυπο ακόμα και στη σχέση του με το άλλο φύλο. Η επίτευξη ενός καλοσχηματισμένου θώρακα, μέσω της επέμβασης που επιγράφτηκε, είναι μόνιμη, γεγονός που χαρίζει στον άνδρα την εμφάνιση που επιθυμεί και βελτιώνει την ποιότητα της ζωής του σε πολλαπλά επίπεδα.\nΣαρανταπόρου 1 , Αθήνα\nΤηλ επικοινωνίας 210-2235410\nWeb site www.dudulakis.com www.eumorfia.gr\nΠροηγούμενο άρθροΟι γάμοι της Τήλου του Παναγιώτη Ευαγγελίδη\nΕπόμενο άρθροΠέτρος Φιλιππίδης: Κάτια Δανδουλάκη, Εβελίνα Παπούλια και Λένα Δροσάκη καταθέτουν κατά του ηθοποιού


Stanford University: Αναποτελεσματικό το lockdown τύπου Wuhan που εφαρμόζεται στην Ελλάδα – Μηδενική η επιδημιολογική επιτήρηση | Ρωμιοί της Πόλης\nStanford University: Αναποτελεσματικό το lockdown τύπου Wuhan που εφαρμόζεται στην Ελλάδα – Μηδενική η επιδημιολογική επιτήρηση\n1)Με βάση την εξέλιξη της νόσου είναι πιθανό οι νεκροί στην Ελλάδα να φθάσουν έως 10.000, ωστόσο με σχεδόν 6.000 νεκρούς το ποσοστό θνητότητας κινείται στο 0,1%.\n2)Με βάση τους κυλιόμενους μέσους όρους σε διάστημα 7 ημερών καταγράφεται επιβράδυνση των κρουσμάτων κορωνοιού\n3)Λαμβάνοντας υπόψη ορισμένα στατιστικά μοντέλα σε πληθυσμό σχεδόν 11 εκατ όπως στην Ελλάδα τα πιθανά κρούσματα δεν είναι 163.000 αλλά από 652 χιλιάδες έως 4 εκατ ή καλύπτουν το 23% του πληθυσμού σε μέσους όρους.\n4)Στην Ελλάδα δεν υπάρχει επιδημιολογική επιτήρηση.\n5)Εάν συγκρίνουμε την Ελλάδα και την Ινδία, καταλήγουμε στο συμπέρασμα ότι τον Νοέμβριο του 2020, το 60% είχε περάσει την νόσο με θνητότητα 0,02% δηλαδή με ποσοστά κάτω της εποχικής γρίπης.\n6)Στην Ελλάδα δεν υπάρχει εθνική πολιτική επιπολασμού, είναι εντυπωσιακό ότι το 2020 πραγματοποιήθηκαν 65 δημοσκοπήσεις για το ποιο κόμμα προηγείται αλλά καμία έρευνα με επιδημιολογικό αντικείμενο και στόχευση.\n7)Συγκρίνοντας την Ελλάδα και την Κύπρο, η Ελλάδα εμφανίζεται να υστερεί καίρια.\n8)Επειδή γίνονται αναφορές για τους νέους και τους κινδύνους που διατρέχουν από κορωνοιό.\nΗ αλήθεια είναι ότι οι θάνατοι σε ηλικίες κάτω των 50 ετών αναλογούν στο 1% των θανάτων από κορωνοιό.\nΣτο πρώτο κύμα οι ηλικίες μεταξύ 0 και 40 ετών είχαν ποσοστό θνητότητας μεταξύ των νεκρών από κορωνοιό 1,7% και στο δεύτερο κύμα της επιδημίας κάτω από 1% στο 0,80% συγκεκριμένα.\n9)Συγκρίνοντας την Ελλάδα και το Ισραήλ όσον αφορά τον εμβολιασμό εξάγονται τα εξής συμπεράσματα\nΣτο Ισραήλ οι εμβολιασμένοι αντιπροσωπεύουν το 22% του πληθυσμού.\nΥπάρχει σοβαρός κίνδυνος ο εμβολιασμός να έρθει αργά στην Ελλάδα και με βάσει τις παρατηρήσεις της παραμέτρου 3 για τα κρούσματα, μπορεί να επιτευχθεί ανοσία της αγέλης πριν εμβολιαστούν οι έλληνες και ελληνίδες.\n10)Ο εμβολιασμός δεν είναι πανάκεια και δεν πρέπει να περάσει η αντίληψη ότι εάν εμβολιαστεί κάποιος δεν κινδυνεύει να νοσήσει από κορωνοιό.\nΤο φαινόμενο της ομοιοστασίας δεν πρέπει να κυριαρχήσει, θα είναι λάθος να πιστέψουμε ότι με τον εμβολιασμό θα εξαφανιστεί ο κορωνοιός.\n11)Στην Ελλάδα και διεθνώς κυριάρχησε η στρατηγική της ανάστροφης προστασίας.\nΥπάρχει ένα μικρό ποσοστό του πληθυσμού – πολύ μικρό – που έχει 7.000% πιθανότητα να πεθάνει εάν μολυνθεί από τον κορωνοιό, ειδικά οι ηλικιωμένοι στα γηροκομεία με υποκείμενα νοσήματα.\n12)Η σωστή στρατηγική δεν είναι να κλείσουμε τους νέους που δεν κινδυνεύουν στα σπίτια τους αλλά να κάνουμε ενεργητική διαχείριση, με επίκεντρο να προστατεύσουμε τις ευπαθείς ομάδες και ειδικά τους ηλικιωμένους που χρειάζονται περισσότερο την προστασία.\n13)Ο μύθος των μεταλλάξεων δεν πρέπει να μας φοβίζει αν και είναι αλήθεια ότι η βρετανική μετάλλαξη είναι πιο επιθετική.\nΜόνο στην Ελλάδα υπάρχουν 13 μεταλλάξεις του κορωνοιού και διεθνώς χιλιάδες, ναι χιλιάδες και μάλιστα δεκάδες χιλιάδες είναι οι μεταλλάξεις του Sars Cov2\n14)Το lockdown που εφαρμόζεται στην Ελλάδα, τους τελευταίους 3 μήνες είναι από τα πλέον αναποτελεσματικά διεθνώς.\nΗ Ελλάδα υπό αυτή την έννοια έχει γίνει Wuhan της Κίνας (από το Wuhan από το εργαστήριο ιολογίας ξεκίνησε ο κορωνοιός ή Covid 19).\nΜε βάση έρευνες που έχουν διεξαχθεί από τα επιθετικά lockdowns τα κρούσματα δεν μειώθηκαν.\nΠ.χ. στην Βρετανία αυξήθηκαν 20%, στην Γερμανία 2%, στην Γαλλία 10%, στην Ισπανία 27%, στην Ολλανδία μειώθηκαν -1% και στις ΗΠΑ αυξήθηκαν 11%.\n15) Με βάση τα στατιστικά στοιχεία, δυστυχώς για το εάν καταρριφθεί ένας μύθος αλλά ο κορωνοιός είναι ο λιγότερο επικίνδυνος.\nΚορωνοιός μέχρι τώρα – διάστημα ενός έτους – ποσοστό νεκρών 0,03%.\n16)Αυτό που χρειάζεται να γίνει είναι να πάρουμε μέτρα που το κόστος τους είναι μόλις το 5% του κόστους ενός lockdown, όπως μαζική χρήση tests, πολύ στοχευμένα μέτρα για τις ευπαθείς ομάδες, δεν πρέπει να κλείσουμε τα σχολεία, είναι λάθος επιλογή αλλά να διαμορφώσουμε συνθήκες λειτουργίας χωρίς συνωστισμό, τηλεργασία, μέτρα για να προστατεύσουμε τους φτωχοποιημένους.\nΝεότερο «Πίσω από τον τοίχο να έχουν πάρτι, κι εγώ να κάνω μετάνοιες» Ιστορίες της Ηγουμένης Μακαρίας (Σεμιόνοβα)\nΠαλαιότερο Μια φορά συνάντησε ο Γέροντας Κλεόπας στο δάσος έναν Άγιο Ερημίτη και τον ρώτησε: Πάτερ, πότε θα έλθη το τέλος του κόσμου;


Πώς να προσθέσετε Sticky Notes στην αρχική οθόνη του iPhone σας\nHomeHow ToΠώς να προσθέσετε Sticky Notes στην αρχική οθόνη του iPhone σας\nΘυμάστε τις ημέρες που προσθέτατε sticky notes στο desktop του Windows υπολογιστή σας; Λοιπόν, από εδώ και πέρα μπορείτε να προσθέτετε sticky notes στην αρχική οθόνη του iPhone σας χρησιμοποιώντας τα Sticky Widgets.\nΤα sticky notes είναι ιδανικά για γρήγορες σημειώσεις στις οποίες έχετε πρόσβαση άμεσα. Μπορείτε να μεταφέρετε μερικές από τις ίδιες λειτουργίες στην αρχική οθόνη του iPhone σας χάρη σε κάποια widget που παρουσιάστηκαν για πρώτη φορά στο iOS 14.\nΗ εφαρμογή Sticky Widgets μιμείται την πραγματική εμπειρία των αυτοκόλλητων σημειώσεων. Μόλις προσθέσετε ένα widget (σε μικρό, μεσαίο ή μεγάλο μέγεθος), μπορείτε να το πατήσετε για να επεξεργαστείτε το κείμενο. Επίσης τα Sticky Widgets έχουν φόντο κίτρινο ή ροζ.\nΟλόκληρη η εφαρμογή λειτουργεί από το ίδιο το widget. Μετά τη λήψη της εφαρμογής, κατευθυνθείτε κατευθείαν στην αρχική οθόνη του iPhone σας. Πατήστε παρατεταμένα σε ένα κενό μέρος της οθόνης για να μπείτε στη λειτουργία επεξεργασίας της αρχικής οθόνης.\nΣτη συνέχεια, πατήστε το κουμπί “+” στην επάνω αριστερή γωνία.\nΑπό τη λίστα της εφαρμογής, επιλέξτε το “Sticky Widgets”.\nΤώρα μπορείτε να κάνετε προεπισκόπηση των τριών διαφορετικών μεγεθών του widget (μικρό, μεσαίο και μεγάλο). Πατήστε το κουμπί “Add Widget” για να προσθέσετε ένα widget στην αρχική οθόνη σας. Ας δούμε και ένα σχετικό παράδειγμα παρακάτω.\nΠληκτρολογήστε τη σημείωσή σας και μετά πατήστε το κουμπί “Save”.\nΌταν επιστρέψετε στην αρχική οθόνη του iPhone σας, θα δείτε ότι τα Sticky Widgets θα εμφανίζουν την ενημερωμένη σημείωση.\nΜπορείτε επίσης να προσαρμόσετε το φόντο και τη γραμματοσειρά. Πατήστε παρατεταμένα το widget και επιλέξτε “Edit Widget”.\nΑπό την ενότητα “Color”, θα μπορείτε να επιλέξετε ανάμεσα σε κίτρινες, ροζ και μπλε επιλογές. Μπορείτε επίσης να επιλέξετε ανάμεσα στο MarkerFelt (που είναι η προεπιλογή), το Noteworthy και τη γραμματοσειρά “Font”.\nΤο κίτρινο φόντο και η γραμματοσειρά MarkerFelt, φυσικά, αποτελούν τον καλύτερο συνδυασμό.\nΚαι αυτό είναι. Έχετε πλέον ένα λειτουργικό sticky note στην αρχική οθόνη σας. Πατήστε πάνω του ανά πάσα στιγμή για να καταργήσετε και να αλλάξετε το κείμενο που εμφανίζεται στο widget.\nPrevious articleVodafone σφάλμα δικτύου: Εντοπίζονται προβλήματα σύνδεσης!\nNext articleΠροσοχή! Το Linkury adware διανέμει κακόβουλο λογισμικό


Aegean-Olympic air: Από 9€ σε πτήσεις εσωτερικού - ΝΕΑ Τηλεόραση Κρήτης\nAegean-Olympic air: Από 9€ σε πτήσεις εσωτερικού\n13 Ιούλ 2015 13.29\nΗ AEGEAN ενισχύει την πρωτοβουλία του Διεθνούς Αερολιμένα Αθηνών με στόχο να εξυπηρετηθούν οι άμεσες ανάγκες μετακίνησης στο εσωτερικό της χώρας, και προσφέρει 10.000 θέσεις απλής μετάβασης από Αθήνα στην τιμή των 9€.\nΕπιπλέον αυτής της πρωτοβουλίας και θέλοντας να διευκολύνει όλους να κλείσουν το συνολικό τους αεροπορικό ταξίδι (από και προς Αθήνα) σε πολύ οικονομική τιμή, διαθέτει επιπλέον 10.000 εισιτήρια απλής μετάβασης προς Αθήνα στην τιμή των 19€.\nΗ κράτηση των 20.000 εισιτηρίων της προσφοράς, μπορεί να πραγματοποιηθεί από τις 13/07 έως και τις 26/07 και αφορά σε ταξίδια στην ίδια ακριβώς περίοδο.\nΕπιπλέον 20.000 θέσεις διαθέσιμες στην κατηγορία GoLight\nΑπό Αθήνα € 9\nΠρος Αθήνα €19\nΗ προσφορά αφορά σε απευθείας πτήσεις εσωτερικού από/προς Αθήνα για ταξίδια με απλή μετάβαση. Ισχύει για ναύλους Golight. Aφορά σε κρατήσεις που θα πραγματοποιηθούν από την 13/07/2015, έως και την 26/07/2015 για πτήσεις που εκτελούνται με την Aegean & την Olympic Air από 13/07/2015 έως και 26/07/2015. Η χαμηλότερη διαθέσιμη τιμή ξεκινά από 19 ευρώ για πτήσεις ΠΡΟΣ την Αθήνα και από 9 ευρώ για πτήσεις ΑΠΟ την Αθήνα στην κατηγορία Golight. Tα δρομολόγια προς/από τις άγονες γραμμές δεν συμπεριλαμβάνονται στην προσφορά. Σε περίπτωση αλλαγής του εισιτηρίου υπάρχει χρέωση ανάλογη με την κατηγορία του ναύλου. Σε περίπτωση ακύρωσης ισχύουν οι κανονισμοί που αντιστοιχούν σε κάθε κατηγορία ναύλου. Οι ναύλοι δεν συμπεριλαμβάνουν χρέωση κάρτας πληρωμής. Για συναλλαγές με χρεωστικές κάρτες όπως και Aegean Bonus Visa και Aegean Visa Cyprus δεν υφίσταται χρέωση κάρτας πληρωμής. Υπάρχει η δυνατότητα δωρεάν μεταφοράς μίας χειραποσκευής έως 8kg με ναύλο GoLight. Όλες οι πιστωτικές και χρεωστικές κάρτες σε όλα τα κανάλια πωλήσεων γίνονται αποδεκτές. Η προσφορά ισχύει μέχρι εξαντλήσεως των διαθέσιμων θέσεων.\nΒίντεο: Φιλικό Ρεθυμνιακός – Α.Ε.Ε.Κ. ΣΥΝ.ΚΑ 2-0 και δηλώσεις\n29 Σεπ 2020 Αθλητικά


«Η γη της ελιάς»: Είδαμε το πρώτο επεισόδιο της νέας καθημερινής σειράς του Mega | BOVARY\nΣε μια ατμοσφαιρική avant-première απολαύσαμε το πρώτο επεισόδιο της σειράς «Η γη της ελιάς».\nΦτάσαμε στο Αγρόκτημα Μελεαγρίς και ο Πασχάλης Τσαρούχας μας χαιρέτισε ευδιάθετος. Το σκηνικό ήταν ιδανικό. Πράσινο παντού, ζωηρές συζητήσεις, δροσερές λεμονάδες και κρασί, δημοσιογράφοι σε δημιουργική διάθεση και ανυπομονησία για την πρεμιέρα της σειράς «Η γη της ελιάς».\nΗ ελληνική τηλεόραση φαίνεται να περνάει μια από τις καλύτερες περιόδους της, με το Mega να το αποδεικνύει περίτρανα, με πολλά υποσχόμενες παραγωγές. Καταξιωμένα ονόματα της ελληνικής υποκριτικής σκηνής, πένες που έχουν καθιερωθεί στους δέκτες και υποθέσεις που φαίνονται ικανές να κρατήσουν αμείωτο το ενδιαφέρον του κοινού υπόσχονται μια συναρπαστική τηλεοπτική σεζόν. Και η νέα σειρά των Αντρέα Γεωργίου, Βάνα Δημητρίου και Κούλλη Νικολάου αποτελεί αντιπροσωπευτικό δείγμα.\nΣτο καστ η πρωτοεμφανιζόμενη στους δέκτες μας Αφροδίτη Λιάντου, η οποία -αφού έκανε το ντεμπούτο της στο πεντάγραμμο και εντυπωσίασε με τις φωνητικές της ικανότητες- εμπνεύστηκε από τη διάσημη μητέρα της, Εβελίνα Παπούλια και δοκιμάζει τις δυνατότητές της στην υποκριτική -και μάλιστα στον πρωταγωνιστικό ρόλο. Χαμογελαστή και στιλάτη στο φλοράλ φόρεμά της, η τηλεοπτική «Μυρτάλη» μιλούσε με τους δημοσιογράφους και τους υπόλοιπους καλεσμένους. Στο πλευρό της ο συμπρωταγωνιστής της, ο Ελληνοάγγλος, γοητευτικός ηθοποιός Liam Ireland, που υποδύεται τον Στέφανο. Η χημεία μεταξύ τους είναι ξεκάθαρη.\nΥπόθεση: Μάνη. Η Μυρτάλη Βρεττάκου πάει να συναντήσει τον αγαπημένο της Στέφανο Καπερνάρο, όταν ξαφνικά το ερωτικό τους κρησφύγετο τυλίγεται στις φλόγες και από τότε η τύχη της όμορφης κοπέλας αγνοείται -κανείς δεν ξέρει αν είναι ζωντανή ή νεκρή. Ο Στέφανος κοντεύει να εκραγεί από την αγωνία του.\nΗ Αφροδίτη ΛΙάντου με τον Liam Ireland\nΣτο μεταξύ, ο Ιπποκράτης Βρεττάκος, o πατριάρχης της οικογένειας, είναι βαριά άρρωστος και νοσηλεύεται στο νοσοκομείο, με την Αθηνά, τη σύζυγό του από δεύτερο γάμο και μητριά της Μυρτάλης, να έχει αρχίσει να δείχνει ένα διαφορετικό, πιο σκληρό πρόσωπο. Με τον γιο της, Δημήτρη, τους δένει ένα αλλόκοτο μυστικό, που φαίνεται να ήξερε ο Ιπποκράτης, αλλά δεν πρόλαβε να αποκαλύψει στην κόρη του. Η οικογένεια θα δεχτεί ένα ακόμα πλήγμα όταν ανοιχτεί η διαθήκη, όπου ο ίδιος αποκληρώνει τη μοναχοκόρη του -κάτι που δεν μπορεί να πιστέψει κανείς.\nΚι ενώ οι Βρεττάκοι προσπαθούν να προσαρμοστούν στη νέα πραγματικότητα, ένα διπλό φονικό, ανήμερα του γάμου του Μάνου Βρεττάκου, ανιψιού του Ιπποκράτη, με τη Στέλλα Στεφανέα, έρχεται να αναζωπυρώσει μια παλιά βεντέτα.\nΜε μεγάλη αγωνία, λοιπόν, καθίσαμε στις αναπαυτικές θέσεις -με την απολαυστική δροσιά να σηκώνει ακόμα και ζακέτα, όνειρο- για να απολαύσουμε την avant-premiere της «Γης της Ελιάς». Από την αρχή ακόμα φάνηκε ότι αποτελεί μια σειρά που σίγουρα θα προσφέρει δυνατές συγκινήσεις στους θεατές. Οι εξελίξεις διαδέχονται η μια την άλλη, οι σκηνές είναι γρήγορες, με ενδιαφέρον και οι πρωταγωνιστές σκιαγραφούν από πολύ νωρίς μια ξεκάθαρη εικόνα για τον χαρακτήρα και την προσωπικότητα των πρωταγωνιστών.\nΌλοι περιμέναμε με ενδιαφέρον την επιστροφή της Άντζελας Γκερέκου στην τηλεόραση. Μάλιστα, η ηθοποιός 35 χρόνια μετά το κινηματογραφικό της ντεμπούτο στο «Κορίτσι της Μάνης» επιστρέφει στην ιστορική περιοχή της Πελοποννήσου. Οι εκφράσεις και το στήσιμό της εκφράζουν άψογα τη σκληρή και αμείλικτη Αθηνά Βρεττάκου, η οποία φαίνεται να έχει τα δικά της σχέδια πια, τώρα που ο Ιπποκράτης έχει φύγει από τη ζωή και δεν είναι εμπόδιο.\nΟ Τάσος Ιορδανίδης με την Αντιγόνη Κουλουκάκου\nΟι εικόνες από τη Μάνη εντυπωσιάζουν και δε λείπουν και τα στοιχεία που δίνουν μια ιδέα για την παράδοση του τόπου -η μοιρολογίστρα στην κηδεία του Ιπποκράτη είναι ανατριχιαστική.\nΟ Νίκος Γαλανός είναι πάντα ο Νίκος Γαλανός. Ο σπουδαίος ηθοποιός ενσαρκώνει τον Ισίδωρο, τον αδερφό του Ιπποκράτη. Γαλαντόμος, διαθέτει τη στόφα του διαχρονικού και δεν μπορείς να μην το προσέξεις. Κομψός και ευγενικός, μας καλωσόρισε και ευχαρίστησε όσους του έδιναν συγχαρητήρια για το νέο του πρότζεκτ -και δίκαια. Εξαιρετικός.\nΔίπλα του, η Αντιγόνη Κολουκάκου, με την εκρηκτική της ομορφιά να θυμίζει τις Ιταλίδες σταρ της Cinecitta (η ίδια άλλωστε έζησε και δούλεψε στη γειτονική χώρα), διανθισμένη με πινελιές της Μεσογείου -έχει καταγωγή από τη Μάνη. Κερδίζει το κοινό στον ρόλο της ως Ιουλία Βρεττάκου -θεία της Μυρτάλης, στην οποία έχει μεγάλη αδυναμία και αγαπά σαν κόρη της.\nΚαι φυσικά, η σπουδαία Λυδία Κονιόρδου, η οποία αν και δεν εμφανίζεται σε πολλές σκηνές στο πρώτο επεισόδιο, ακόμα και μια πρόταση να πει, είναι τέτοια η αύρα της και το ταλέντο της που γεμίζει η οθόνη. Σίγουρα, ως ξαδέλφη της Αθηνάς Βρεττάκου, θα παίζει μεγάλο ρόλο στην υπόθεση της σειράς και ανυπομονούμε να την απολαύσουμε περισσότερο.\nΟ Τάσος Ιορδανίδης, η Αντιγόνη Κουλουκάκου και ο Ανδρέας Γεωργίου\nΟ Πασχάλης Τσαρούχας, που για ακόμα μια φορά παίζει με φυσικότητα και σε βάζει κατευθείαν στο κλίμα -με τον άγριο μαγνητισμό και την ατόφια γοητεία του που τραβούν το βλέμμα, ενώ ειδική αναφορά αξίζει και ο γοητευτικός και ταλαντούχο Τάσος Ιορδανίδης, ο οποίος είναι ανατριχιαστικός στην αντίδρασή του όταν συνειδητοποιεί ότι έχουν δολοφονήσει την αρραβωνιαστικιά του, την ώρα που την περίμενε στην εκκλησία.\nΣυνολικά το καστ είναι πολλά υποσχόμενο, με τους πιο καταξιωμένους ηθοποιούς να ισορροπούν το άγουρο, αλλά με προοπτικές, ταλέντο των πρωτοεμφανιζόμενων.\nΗ καθημερινή σειρά κάνει πρεμιέρα στο Mega την Τετάρτη, 1η Σεπτέμβριου στις 21:00.\nΤζένη Καζάκου: Φοράει νυφικό για τη νέα σειρά του Mega «Συμπέθεροι από τα Τίρανα»\nΤο μοντέλο αναλαμβάνει ρόλο επιμελήτριας σε κάτι που γνωρίζει καλά


Θέλαμε να τονίσουμε μερικά πράγματα σχετικά με το site κυρίως για τους νέους φίλους που εγγράφονται στην κοινοπραξία μας.\nΛαμβάνουμε πολλά (πάρα πολλά) νέα ανέκδοτα τα οποία διαπιστώνουμε ότι είναι ανέκδοτα που κυκλοφορούν από παλιά στην πιάτσα.\nΕδώ, στα Δήθεν Ανέκδοτα, ανταλλάσσουμε και αναρτούμε αποκλειστικά και ΜΟΝΟ ανέκδοτα τα οποία τα βγάλατε (και τα βγάλαμε) μόνοι μας. Καινούρια, δηλαδή, ή όπως λέμε "κατευθείαν από την πηγή". Παλιά ανέκδοτα, ανέκδοτα που θυμηθήκαμε ή ακούσαμε από αλλού δεν τα δημοσιεύουμε καθόλου άσχετα με το αν είναι "δήθεν" ως προς την τεχνοτροπία.\nΟπότε θέλω να ενημερώσω όλους τους φίλους (είναι πολλοί) που στείλατε ανέκδοτα και δεν μπήκαν στο blog ότι δεν υπάρχει ούτε κάποιο τεχνικό πρόβλημα ούτε συμβαίνει κάτι άλλο. Δεν μπήκαν επειδή δεν είναι πρωτότυπα.\nΕΔΩ ΜΟΝΟ ΓΝΗΣΙΑ ΣΑΠΙΛΑ ΡΕ!


Μήπως είσαι ανύπαντρη μητέρα; - Tlife.gr\nΜήπως είσαι ανύπαντρη μητέρα;\nΕίτε για προσωπικούς λόγους είτε επειδή νιώθουν ότι τα χρονικά περιθώρια στενεύουν όλο και περισσότερες γυναίκες οδηγούνται στην απόφαση να αποκτήσουν και να μεγαλώσουν μόνοι τους ένα παιδί εκτός γάμου. Το φαινόμενο αφορά συνήθως γυναίκες άνω των 30, κυρίως μέσου ή υψηλού μορφωτικού επιπέδου.\n“Οι γυναίκες που παίρνουν την απόφαση να φέρουν στην ζωή ένα παιδί χωρίς να έχουν έναν σταθερό σύντροφο πρέπει εκτός από τις αγωνίες της εγκυμοσύνης, του τοκετού και της ανατροφής του παιδιού, να συνυπολογίσουν και άλλες παραμέτρους”, λέει η ψυχολόγος, Βίκυ Σακκή.\n“Τέτοιες παράμετροι είναι η επαγγελματική-οικονομική τους κατάσταση αλλά και το αν υπάρχουν άνθρωποι του στενού οικογενειακού και φιλικού κύκλου που θα μπορούν να τις στηρίξουν συναισθηματικά και πρακτικά. Οι άγαμες μητέρες δεν θα πρέπει να νοιώθουν υποχρεωμένες να εξηγούν την απόφασή τους, αλλά να νιώθουν την δύναμη τους και να αισθάνονται υπερήφανες που θα φέρουν στον κόσμο ένα παιδί”, εξηγεί η ψυχολόγος.\nΜια γυναίκα με παιδί εκτός γάμου συχνά αντιμετώπιζε την απόρριψη και το στιγματισμό από το στενό οικογενειακό αλλά και το ευρύτερο κοινωνικό της περιβάλλον. Η κοινωνική τάξη και ο τόπος διαμονής της ανύπαντρης μητέρα επηρέαζαν σε μεγάλο βαθμό τη συμπεριφορά που είχε ο περίγυρος απέναντι σε εκείνη και το παιδί.\n“Ο κοινωνικός ρατσισμός από τους άλλους, που οι ανύπαντρες μητέρες προηγούμενων δεκαετιών έζησαν, πια ανήκει στο παρελθόν”, λέει η Βίκυ Σακκή, “ωστόσο ένα κομμάτι ρατσιστικής συμπεριφοράς εκ μέρους του κράτους και των παροχών φροντίδας υφίσταται μέχρι και σήμερα”\nΟι ευθύνες της ανατροφής του παιδιού που επιβαρύνουν αποκλειστικά τη μητέρα, τη δυσκολεύουν να βρει μια ικανοποιητική δουλειά προκειμένου να καλύψει τα έξοδα της οικογένειας της.\nΣύμφωνα με παλιότερη έρευνα, δύο στις δέκα ανύπαντρες μητέρες ζουν κάτω από τα όρια της φτώχειας ενώ συχνά πέφτουν θύματα της ανασφάλιστης εργασίας λόγω της τεράστιας ανάγκης τους να συντηρήσουν τον εαυτό τους και το παιδί.\nΜαμά και μπαμπάς μαζί\nΗ απουσία του πατέρα συνεπάγεται πέρα από τη διπλή ευθύνη και πλήθος πρακτικών προβλημάτων στα οποία συνήθως η μητέρα καλείται να ανταπεξέλθει μόνη της. Αυτό κάνει τις ανύπαντρες μητέρες να είναι συχνά ιδιαίτερα αυστηρές ή υπερπροστατευτικές με τα παιδιά τους. “Πολλές ανύπαντρες μαμάδες παγιδεύονται σε μια ενοχική και πολύ ελαστική στάση απέναντι στο παιδί τους, αυτό είναι πραγματικά και το μοναδικό σημείο που μπορούν να του κάνουν κακό, γιατί νιώθοντας οι ίδιες ότι κάποιος μπορεί να τα πληγώσει δεν του λένε ποτέ όχι”, λέει η Βίκυ Σακκή.\nΠέρα από το οικονομικό, οι γυναίκες που μεγαλώνουν μόνες τους ένα παιδί ενδεχομένως να παρουσιάσουν και “συναισθηματικό έλλειμμα” αφού η έλλειψη χρόνου εξαιτίας των αυξημένων υποχρεώσεων τους συνήθως τις οδηγούν στο να παραμελούν την προσωπική τους ζωή. “Κανείς δεν μπορεί να ισχυριστεί ότι ένα παιδί είτε αγόρι είτε κορίτσι δεν χρειάζεται και το αντρικό πρότυπο, και αυτός είναι ένας ακόμη λόγος για να μην ζήσει η μαμά κοινωνικά αποκλεισμένη από επαφές και συναναστροφές στην ζωή της. Επιπλέον, ο παππούς, ένας φίλος, ένας σύντροφος, ένας παιδαγωγός μπορούν να μεταδώσουν πολλά σημαντικά μηνύματα στο παιδί”, υπογραμμίζει η ψυχολόγος.\nΠώς να εξηγήσεις την απόφαση σου στο παιδί;\nΣύμφωνα με τη Βίκυ Σακκή:\n“Αυτό που όλα τα παιδιά χρειάζονται είναι αλήθειες άρα το καλύτερο που έχουν να ακολουθήσουν σαν μοντέλο συμπεριφοράς είναι να του λένε την αλήθεια από πολύ μικρό και απλά όσο μεγαλώνει να προσθέτουν λεπτομέρειες που το παιδί βάση της ηλικίας που βρίσκεται μπορεί να κατανοήσει.\nΔεν πρέπει λοιπόν να ξεχνούν ότι ο δυναμισμός και η σταθερότητα που είχαν όταν πήραν την απόφαση να γεννήσουν αυτό το παιδί πρέπει να τις συνοδεύει και στην ανατροφή του και αυτό είναι το καλύτερο πρότυπο για εκείνα”.\n“Μια γυναίκα όλα τα μπορεί”\nΑκόμα κι αν αντιμετωπίζουν τόσα προβλήματα, οι ανύπαντρες μητέρες καταφέρνουν να επιβιώνουν με αξιοπρέπεια και να ανταπεξέρχονται στις αντίξοες συνθήκες που συναντούν στην καθημερινότητα τους. Στηρίζουν με όλες τους τις δυνάμεις τις επιλογές τους και βρίσκουν τον τρόπο να μεγαλώσουν ισορροπημένα παιδιά, επιδεικνύοντας αξιοθαύμαστες αντοχές και κουράγιο.\n“Ας μην ξεχνάμε ότι όλες τις μαμάδες σε όποια συνθήκη κ αν βρίσκονται τις ενώνει αυτό που χρειάζονται όλα τα παιδιά: αγάπη και συναισθηματική ασφάλεια. Κάθε παιδί λοιπόν μπορεί να είναι ευτυχισμένο με την μαμά του”, καταλήγει η ψυχολόγος.\nΤης Άννας Μαλλιαρού με την πολύτιμη βοήθεια της Ψυχολόγου Βίκυς Σακκή


Πώς λειτουργεί στην πράξη η πρόσθετη φορολογική έκπτωση κόστους ασφαλιστικών εισφορών για προσλήψεις ανέργων και πόσο ωφελούνται τελικά οι επιχειρήσεις; - Business Solution\nΠώς λειτουργεί στην πράξη η πρόσθετη φορολογική έκπτωση κόστους ασφαλιστικών εισφορών για προσλήψεις ανέργων και πόσο ωφελούνται τελικά οι επιχειρήσεις;\nΣτις 31.12.2018 υπογράφηκε η ΠΟΛ.1244/31.12.2018 του Υπουργού Οικονομικών και του Διοικητή της ΑΑΔΕ με περιεχόμενο: «Καθορισμός των προϋποθέσεων, των όρων, της διαδικασίας, του τρόπου υπολογισμού του μέσου όρου απασχόλησης, καθώς και λοιπές αναγκαίες λεπτομέρειες για την εφαρμογή των διατάξεων του άρθρου 71Δ του Ν.4172/2013 (ΦΕΚ Α’167)» όπως προβλεπόταν στον Ν.4559/18. Πρόκειται για την εγκύκλιο που παρέχει διευκρινήσεις για τον τρόπο εφαρμογής του φορολογικού μέτρου έκπτωσης ασφαλιστικών εισφορών που θεσπίστηκε ως κίνητρο από την κυβέρνηση για την πρόσληψη ανέργων.\nΣτις 20 Φεβρουαρίου ξεκινούν οι αιτήσεις για το πρόγραµµα δεύτερης επιχειρηµατικής ευκαιρίας 5.000 ανέργων, πρώην αυτοαπασχολουμένων → ← Έλεγχοι Σ.ΕΠ.Ε. και Ε.Φ.Κ.Α.: Το ποσοστό αδήλωτης εργασίας έχει μειωθεί στο 8,94% το 2018


Γιατροί από το Πανεπιστήμιο των Ορέων στο Καστέλλι - Flashnews.gr\nΓιατροί από το Πανεπιστήμιο των Ορέων στο Καστέλλι\nΑποστολή στο Δήμο Μινώα Πεδιάδας θα πραγματοποιήσει ομάδα ιατρών του Πανεπιστημίου των Ορέων που θα βρίσκεται στο Κέντρο Υγείας Καστελλίου την Παρασκευή 30 και το Σάββατο 31 Μαρτίου 2012.\nΗ επίσκεψη των ιατρών γίνεται στα πλαίσια της συνεργασίας του Δημάρχου Μινώα Πεδιάδας κ. Ζαχαρία Καλογεράκη με τον καθηγητή του Πανεπιστημίου των Ορέων κ. Ιωάννη Παλλήκαρη.\nΣυγκεκριμένα, την Παρασκευή 30 Μαρτίου από τις 9:00π.μ. έως τις 4:00μ.μ. ομάδα οφθαλμιάτρων, ψυχιάτρων, ακτινολογίας, τοξικολογίας και άλλων ειδικοτήτων θα βρίσκεται στο Κέντρο Υγείας Καστελλίου, προκειμένου να πραγματοποιήσει σχετικές εξετάσεις σε όσους κατοίκους της ευρύτερης περιοχής το επιθυμούν. Επιπλέον, στις 11:30π.μ. στο ΚΑΠΗ Καστελλίου θα πραγματοποιηθεί «Καφενείο Γυναικών» από την ομάδα Πολιτισμός και Διαχρονικότητα του Πανεπιστημίου των Ορέων.\nΠρόκειται για ανοιχτή συζήτηση στην οποία έχουν τη δυνατότητα να συμμετάσχουν γυναίκες της περιοχής, να ενημερωθούν και να αντλήσουν πολύτιμες πληροφορίες. Παράλληλα, η ομάδα Παιδείας του Πανεπιστημίου των Ορέων, στα πλαίσια του προγράμματος αλληλοδιδασκαλίας μαθητών θα βρεθεί από τις 9:00πμ. έως τη 1:00μ.μ. στο Γυμνάσιο Θραψανού με μαθητές του Πειραματικού Γυμνασίου Ηρακλείου. Τα θέματα της αλληλοδιδασκαλίας των μαθητών είναι «Θραψανιώτες Αγγειοπλάστες – Η παράδοσή μας» και «Οι νέοι και η ποίηση. Οδυσσέας Ελύτης και ποιητές που ζουν στο Ηράκλειο της Κρήτης».\nΤο Σάββατο 31 Μαρτίου οι ιατροί των ορέων θα βρίσκονται και πάλι από τις 9:00π.μ. έως τις 4:00μ.μ. στο Κέντρο Υγείας Καστελλίου με ομάδα ωτορινολαρυγγολόγων και τοξικολόγων που θα πραγματοποιήσουν σχετικές εξετάσεις σε κατοίκους. Τέλος. στις 5:00μ.μ. στον οικισμό Αυλή της Δημοτικής Ενότητας Αρκαλοχωρίου θα πραγματοποιηθεί «Καφενείο των Ορέων» από την ομάδα Πολιτισμός και Διαχρονικότητα του Πανεπιστημίου των Ορέων. Πρόκειται για ανοιχτή συζήτηση στην οποία έχουν τη δυνατότητα να συμμετάσχουν όλοι οι κάτοικοι της περιοχής.\nΟι γιατροί ενημερώνουν όσους πολίτες επιθυμούν να εξεταστούν από το ιατρικό προσωπικό που θα βρίσκεται στο Κέντρο Υγείας Καστελλίου μπορούν να καλούν στο τηλέφωνο 2891340000 του Κέντρου Υγείας για να προγραμματίσουν το ραντεβού τους.\nΤετάρτη, 28 Μαρτίου 2012, 17:44


Συναντήσαμε Δωρητές Μαλλιών στην Ελλάδα για Παιδιά με Καρκίνο ή Αλωπεκία - VICE\nΣυναντήσαμε Δωρητές Μαλλιών στην Ελλάδα για Παιδιά με Καρκίνο ή Αλωπεκία\nΗ διαδικασία δωρεάς μαλλιών είναι ένας τρόπος να δείξεις στα παιδιά πως ό,τι χάνεις μπορείς να το αποκτήσεις ξανά.\n02 Απρίλιος 2015, 1:00am\nΗ 24χρονη Μελίνα Κωνσταντινίδη μέσα σε λίγο χρονικό διάστημα κατάφερε να οργανώσει από τη βάση του το πρώτο και μοναδικό οργανισμό δωρεάς μαλλιών που λέγεται «Δωρεά μαλλιών - Μπορείς και εσύ να βοηθήσεις», και είναι ένας οργανισμός που θα μαζεύει φυσικά μαλλιά, από τα οποία θα γίνουν περούκες για παιδιά που πάσχουν από καρκίνο ή αλωπεκία.\nΣτην Ελλάδα υπάρχουν αρκετά συνεργαζόμενα κομμωτήρια σε όλες τις περιοχές της χώρας, που κουρεύουν δωρεάν τους δωρητές και συλλέγουν τα μαλλιά, τα οποία με την σειρά τους θα σταλθούν στην ομάδα «Donate Hair - Donate Love». Ο Δημήτρης Ευθυμίου είναι ιδιοκτήτης του πρώτου Οικολογικού κομμωτηρίου στην Αθήνα, «Eco hair salon» και συνεργάτης στον οργανισμό «Donate Hair - Donate Love».\nVICE: Πώς προέκυψε η συνεργασία με τον οργανισμό «Δωρεάς Μαλλιών της Ελλάδας»;\nΔημήτρης Ευθυμίου: Η συνεργασία ξεκίνησε στο τέλος του Νοέμβρη ακούγοντας μια αναφορά για την καμπάνια αυτή στο πρωινό του ΑΝΤ1. Αμέσως μπήκα στο διαδίκτυο και βρήκα τη Μελίνα Κωνσταντινίδη με την οποία επικοινώνησα και ζήτησα να συνεργαστούμε.\nΠοιες είναι οι προϋποθέσεις για τη δωρεά;\nΟι προϋποθέσεις για να δωρίσει κάποιος τα μαλλιά του είναι απλές, αλλά αρκετά βασικές. Το μήκος των μαλλιών του δωρητή θα πρέπει να είναι από 20 εκατοστά και άνω. Να είναι στο φυσικό τους χρώμα, να μην έχουν υποστεί χημική επεξεργασία και να είναι σε καλή κατάσταση. Αυτό αφορά και μαλλιά που έχουν κοπεί και αρκετό καιρό πριν αρκεί να είναι καλά φυλασσόμενα σε αεροστεγή συσκευασία. Το φύλο και η ηλικία του δωρητή δεν παίζει κανένα ρόλο.\nΗ διαδικασία κοπής μαλλιών είναι απλή. Τα μαλλιά για τη δωρεά θα πρέπει να είναι φρεσκολουσμένα και χτενισμένα. Στη συνέχεια πιάνουμε με λαστιχάκι στο επιθυμητό ύψος (από 20 cm και άνω), μετράμε το μήκος, το πλέκουμε σε κοτσίδα ή το περνάμε με λαστιχάκια και το κόβουμε. Τοποθετείται σε αεροστεγή σακούλα και φυλάσσεται μέχρι την αποστολή του στη δωρεά μαλλιών.\nΟ δωρητής δεν είναι υποχρεωμένος να πληρώσει το κούρεμα και την αποστολή των μαλλιών. Η μόνη του υποχρέωση είναι η συμπλήρωση της φόρμας δωρεάς με τα στοιχεία του.\nΟι εθελοντές είναι περισσότερο άντρες ή γυναίκες;\nΕμείς ως "Eco hair salon" έχουμε άντρες, γυναίκες και παιδιά εθελοντές. Αυτό που μου προκαλεί εντύπωση είναι πως η πλειοψηφία των εθελοντών μας είναι από 7 έως 13 ετών που έρχονται και δωρίζουν τα μαλλιά τους με πολύ μεγάλη χαρά. Γι' αυτό το λόγο θέλουμε να τους πούμε και δημόσια ένα μεγάλο μπράβο – όπως και στις οικογένειες τους που τους δίδαξαν αυτές τις αρχές.\nΣτην προσπάθεια αυτή έχουν συμμετάσχει περισσότεροι από 350 δωρητές από κάθε περιοχή της Ελλάδας. Δύο από αυτά τα άτομα είναι η Γεωργία Μαραγκάκη και η Αντωνία - Γεωργία Σαράντου.\n«Αφορμή για να μάθω για τον οργανισμό "Δωρεάς Μαλλιών" της Ελλάδας στάθηκε μια μαθήτρια της μαμάς μου, η οποία είχε κάνει το ίδιο στο εξωτερικό και το είχε κοινοποιήσει στο facebook. Μετά από αυτό, έψαξα εάν υπάρχει κάτι παρόμοιο στην Ελλάδα και έτσι βρήκα το "Donate Hair - Donate Love"» μας τόνισε η Γεωργία Μαραγκάκη και συμπλήρωσε: «Η όλη εμπειρία ήταν πολύ ευχάριστη. Από την στιγμή που αποφάσισα πως θα το κάνω δεν μετάνιωσα στιγμή. Όταν κράτησα την αλογοουρά στα χέρια μου ένιωσα υπέροχα».\nΧαρούμενη για την κίνησή της, παρά το αρχικό άγχος, είναι και η Αντωνία - Γεωργία Σαράντου. «Πάντα είχα μακριά μαλλιά και αγχώθηκα όταν πήγα να τα κόψω, καθώς δεν ήξερα αν θα μου πηγαίνουν». Ωστόσο, όπως παραδέχεται «σκέφτηκα ότι δίνοντας κάτι τόσο λίγο και μικρό μπορείς να κάνεις έναν άνθρωπο γύρω σου που υποφέρει να νιώσει καλύτερα ψυχολογικά, πήρα αμέσως την απόφαση να το κάνω και δεν το έχω μετανιώσει καθόλου».\nΓια να μάθεις περισσότερα για την «Δωρεά Μαλλιών Ελλάδος» μπες εδώ και εδώ.\nΔωρεά μαλλιών-Μπορείς και εσύ να βοηθήσεις


ΜΕΡΙΚΑ ΑΠΛΑ ΕΡΩΤΗΜΑΤΑ ΓΙΑ ΤΑ ΠΕΡΙΦΗΜΑ ΕΜΒΟΛΙΑ, (ΔΟΥΛΕΜΑ), ΤΟΥ COVIT19 – Νίκος Χειλαδάκης\nΕίναι γνωστό πως από τις μεγαλύτερες μπίζνες διεθνώς είναι αυτές των πολυεθνικών φαρμακευτικών εταιριών που βαρύνονται με πολλαπλά σκάνδαλα, όπως τους θανάτους που προκαλούν τα διάφορα αναβολικά, τα διάφορα εμβόλια που προκάλεσαν χιλιάδες θανάτους στην Αφρική και άλλα πολλά.\nΣήμερα που μας βομβαρδίζουν όλα τα ΜΜΑποβλάκωσης συνεχώς με την έλευση-σωτηρία του εμβολίου τέλος Δεκεμβρίου, (αμ δε), και την μεγάλη ανάγκη να εμβολιαστεί όλος ο πληθυσμός για να επιτευχθεί η περίφημη ανοσία της αγέλης, γεννιούνται κάποια απλά ερωτήματα.\nΦυσικά πολύ καλύτερα θα ήταν αντί να τρέχουν σαν παλαβοί να παρουσιάσουν ένα εμβόλιο αμφιβόλου επιτυχίας, (λένε πως την επιτυχία του εγγυάται η νέα τεχνολογία που εφαρμόστηκε εδώ για πρώτη φορά, τονίζεται για πρώτη φορά,και η οποία δεν έχει καμία σχέση με την παρασκευή όλων των παραδοσιακών εμβολίων ), να προσπαθήσουν να βρουν το φάρμακο για αυτόν τον υποτίθεται ιό φάντασμα. Αλλά αυτό δεν τους συμφέρει, γιατί το φάρμακο υπάρχει, (και έχει δοκιμαστεί, βλέπε Ντόναλντ Τραμπ) και είναι πάμφθηνο.\nΤο πρώτο και εύλογο ερώτημα είναι αφού το εμβόλιο συντηρείται μόνο σε θερμοκρασίες πολικού ψύχους πως θα μεταφέρουν εκατομμύρια μονάδες από την μια ήπειρο στην άλλη, την στιγμή που σήμερα κανένα αεροπλάνο δεν έχει την κατάλληλη υποδομή. Θα κατασκευάσουν στο τάκα-τάκα αεροπλάνα -ψυγεία ;\nΛένε πως θα πρέπει να γίνεται και δεύτερη δόση και η χρονική απόσταση από την πρώτη με την δεύτερη δόση θα είναι 21 μέρες και ότι αυτό το διάστημα δεν εγγυάται κανείς για το τι μπορείς να πάθεις. Δηλαδή με λίγα λόγια αυτές τις 21 μέρες θα υπάρχει καραντίνα. Σκεφτείτε εκατοντάδες χιλιάδες που έκαναν την πρώτη δόση να υποχρεωθούν σε καραντίνα τόσες μέρες. Και πάλι μετά την δεύτερη δόση η δράση του εμβολίου θα αρχίζει μετά από τέσσερις εβδομάδες, άλλο ένα μήνα δηλαδή. Και μετά δεν μας λένε πόσο θα κρατήσει η επίδραση, ενώ κάποιοι αναφέρουν ότι κρατάει μόνο έξη μήνες, δηλαδή κάθε χρόνο θα επαναλαμβάνεται, δηλαδή χρυσές δουλειές για τις φαρμακευτικές εταιρίες.\nΤρίτο ερώτημα, αυτοί που θα πάνε να εμβολιαστούν θα πρέπει φυσιολογικά να έχουν ΑΜΚΑ. Ξέρετε πόσοι Έλληνες δεν έχουν ΑΜΚΑ, ή ακόμα χειρότερο ούτε ασφάλιση, ειδικά τα τελευταία χρόνια ;\nΕγγυώνται επιτυχία από 90 μέχρι 95% αν και αυτό το θέμα δεν έχει ξεκαθαριστεί. Τι θα γίνεται δηλαδή με το υπόλοιπο ποσοστό ; Θα πεθάνουν όλοι αυτοί και μιλάμε για πολλές χιλιάδες ανθρώπων ;\nΕρώτημα γεννάται και για την υποχρέωση να κάνεις το εμβόλιο που θα την επιβάλλουν εκ των πραγμάτων και ας αυτό αντίκειται στις συνταγματικές ελευθερίες του ατόμου. Λένε πως θα χορηγείται ένα πιστοποιητικό ότι το έκανες, αυτό όμως δεν είναι εχέγγυο γιατί χαρτί θα είναι, μπορεί να χαθεί ή να καταστραφεί, στο κινητό επίσης μπορεί να σβηστεί. Τότε τι μπορεί να γίνει για να φαίνεται σίγουρα πως έχεις κάνει το εμβόλιο και έτσι να έχεις πρόσβαση παντού; Πολύ απλό. Ένα μικρό τατουάζ, (βλέπε χάραγμα), μάλλον στο χέρι, ένα «αθώο» τατουάζ θα είναι η ισχυρότερη ένδειξη για…το πασαπόρτι του εμβολίου.\nΈνα σοβαρό εμβόλιο σίγουρα χρειάζεται χρόνια δοκιμών και πειραμάτων. Εδώ έχουμε το ρεκόρ χρόνου της κατασκευής ενός εμβολίου για την μεγαλύτερη όπως αναφέρεται (;;;), επιδημία των σύγχρονων καιρών .Ένα δόλιο «παιχνίδι» που αυτό αφορά εκατοντάδες δισεκατομμύρια δολάρια.\nΜερικά ερωτήματα, για να…σκεφτείτε!\nΑπό μια ομιλία του Χρήστου Κασταμονίτη\nΕπόμενο Άρθρο «ΤΡΙΖΕΙ» ΕΠΙΚΙΝΔΥΝΑ ΑΠΟ ΕΝΑ ΑΓΝΩΣΤΟ ΕΣΩΤΕΡΙΚΟ ΠΟΛΕΜΟ ΤΟ ΚΟΜΜΑ ΤΟΥ ΕΡΝΤΟΓΑΝ\nΠροηγούμενο Άρθρο Ο ΥΔΡΑΡΓΥΡΟΣ ΚΑΙ Η ΦΟΡΜΑΛΔΕΫΔΗ ΣΤΑ ΕΜΒΟΛΙΑ ΓΡΙΠΗΣ 2 ΒΙΝΤΕΟ\n1 Δεκ. 2020 στις 21:14\nΥα εχουν ετοιμα πριν ανακοινωθεί το εμβολιο αφου το εμβολιο το εβγαλαν πριν εμφανιστει ο δηθεν ιος.\nΑν δειτε την μοντέρνα δουλευει εδω και χρονια πανω σε αυτην την απατη με καμια επιτυχια εδω και πολλα χρονια.\nΤωρα πως ξαφνικα τα πετυχε ολα ειναι αλλου παπα ευαγγέλιο.\nΗ μοντέρνα δεν εχει φτιαξει απολυτως τιποτα απο τοτε που ιδρύθηκε αλλα τωρα πηρε την θεία φώτιση και το βρηκε αμεσως.\nΟπως καταλαβαινετε ολοι ολα ειναι μια απατη και οποιος κανει το εμβολιο καλα να παθει.\nΕνας ηλιθιος λιγότερος και μεγαλη χαρα για τους σατανιστες που θα ξεκανουν πολλους και μαλιστα θα κερδισουν απο αυτο.\nΟι σιωνιστες παντα ετσι δούλευαν.\nΒαζανε τους λαους να πληρωνουν για το κακο του ίδιου του λαου.


Πάρης Σκαρτσολιάς: Πάρα πολύ δύσκολες στιγμές για τον ηθοποιό - MeaCulpa.gr\nΑρχική LIFESTYLE Πάρης Σκαρτσολιάς: Πάρα πολύ δύσκολες στιγμές για τον ηθοποιό\nΠάρης Σκαρτσολιάς: Πάρα πολύ δύσκολες στιγμές για τον ηθοποιό\nΟ γνωστός ηθοποιός βιώνει μια από τις μεγαλύτερες απώλειες.\nΒαρύ πένθος βιώνει ο Πάρης Σκαρτσολιάς, εξαιτίας της απώλειας ενός από τα σημαντικότερα για εκείνον πρόσωπα.\nΟ ηθοποιός Πάρης Σκαρτσολιάς, ο αγαπημένος μας «Μανωλάκης» που γνωρίσαμε το 2003 μέσα από την πετυχημένη σειρά του ΑΝΤ1, το «Καφέ της Χαράς» ως γιος του Περίανδρου Πώπωτα και επέστρεψε στους τηλεοπτικούς δέκτες για μία σεζόν ως ενήλικος πια «Μανώλης» ζει δύσκολες στιγμές αφού ένα από τα πιο αγαπημένα του πρόσωπα έφυγε από τη ζωή.\nΤη δυσάρεστη είδηση έκανε γνωστή ο ίδιος δημοσιεύοντας μία φωτογραφία και ένα μήνυμα που ραγίζει καρδιές.\nΜε μια συγκινητική ανάρτησή του στο Instagram Story του αποχαιρέτησε τον πατέρα του, τον ήρωά του. Ο ηθοποιός ανήρτησε μια φωτογραφία από τα παιδικά του χρόνια, όταν ο μπαμπάς του τον κρατούσε στην αγκαλιά του και έγραψε τα πιο συγκλονιστικά λόγια.\nΣυγκεκριμένα ο τηλεοπτικός «Μανωλάκης» έγραψε:\n«Ο ήρωάς μου. ο πατέρας μου. Ο καλύτερός μου φίλος. Το στήριγμά μου. Το πρότυπό μου. Η πηγή της δυναμής μου. θα είσαι πάντα εδώ. Σ’ αγαπώ. Καλό ταξίδι μπαμπά» και υπογράμμισε ότι η συγκεκριμένη φωτογραφία με τον μπαμπά του είναι από το 1995, όταν ήταν μόλις 3 ετών. Τα θερμά μας συλλυπητήρια στον ηθοποιό και την οικογένειά του.\nΠροηγούμενο άρθροΧανιά: Αυτό είναι το σύστημα Engage\nΕπόμενο άρθροΧατζηνικολάου: Αγνώριστος με καινούργιο look ποζάρει από την Νάξο


Γιατί το λίπος της κοιλιάς επιμένει - Aesthetics.GR\nΑρχική Σελίδα » Επικαιρότητα » Επιστημονικά Ευρήματα » Γιατί το λίπος της κοιλιάς επιμένει\nαπό info_aesthetics|δημοσιευμένο 4 Μαρτίου, 2021\nΣε επαναλαμβανόμενες περιόδους νηστείας, το σώμα “αμύνεται” και δημιουργεί αποθήκη διατήρησης του σπλαχνικού λίπους.\nΑυστραλοί ερευνητές χαρτογράφησαν  την  εσωτερική  λειτουργία  εναπόθεσης  λίπους γύρω από το στομάχι   και  ανακάλυψαν ότι  αυτό  μπαίνει σε «λειτουργία συντήρησης», προσαρμόζοντας  το σώμα με την  πάροδο του χρόνου για να γίνει  ανθεκτικό  στην απώλεια βάρους .\nΗ ερευνητική ομάδα εξέτασε περισσότερες από 8500 πρωτεΐνες που βρίσκονται σε εναποθέσεις λίπους,.\nΤα αποτελέσματά τους παρέχουν μια πλούσια πηγή δεδομένων που βοηθά στη χαρτογράφηση μιας πληρέστερης εικόνας της εσωτερικής λειτουργίας του λιπώδους ιστού.\nΜέσω της πρωτεωμικής, η ομάδα βρήκε σημαντικές κυτταρικές αλλαγές που προκλήθηκαν από διαλείπουσα νηστεία και, μετά από περαιτέρω ανάλυση, επισήμανε τον μηχανισμό διατήρησης του σπλαχνικού λίπους σε δράση.\nΤα αποτελέσματα θέτουν τα θεμέλια για μελλοντικές μελέτες στα μόρια που είναι υπεύθυνα για το γιατί το σπλαχνικό λίπος είναι ανθεκτικό στην απελευθέρωση ενέργειας κατά τη διάρκεια της νηστείας και θα βοηθήσει στον προσδιορισμό των σχεδίων διατροφής που θα ήταν πιο ευεργετικά για τη μεταβολική υγεία.\n“Τα ευρήματά μας δείχνουν ότι το σπλαχνικό λίπος μπορεί να προσαρμοστεί σε επαναλαμβανόμενες περιόδους νηστείας και να προστατεύσει το ενεργειακό του απόθεμα.\nΑυτός ο τύπος προσαρμογής μπορεί να είναι ο λόγος για τον οποίο το σπλαχνικό λίπος μπορεί να είναι ανθεκτικό στην απώλεια βάρους μετά από μεγάλες περιόδους δίαιτας. “\nΓιατί το σπλαχνικό λίπος μπορεί να είναι ανθεκτικό στην απώλεια βάρους\nΚατά τη διάρκεια μιας δίαιτας , ο λιπώδης ιστός παρέχει ενέργεια στο υπόλοιπο σώμα απελευθερώνοντας μόρια λιπαρών οξέων.\nΩστόσο, οι Αυστραλοί ερευνητές διαπίστωσαν, ότι το σπλαχνικό και το υποδόριο λίπος αύξησαν την ικανότητά τους να αποθηκεύουν ενέργεια ως λίπος, πιθανότατα για να διαμορφώσουν γρήγορα την αποθήκη λίπους πριν από την επόμενη περίοδο νηστείας.\nΑυτό οδηγεί στο συμπέρασμα ότι ένα ιστορικό επαναλαμβανόμενων περιόδων νηστείας πυροδοτεί μια οδό σηματοδότησης διατήρησης του σπλαχνικού λίπους.\nΠροηγούμενο άρθρο Ή φυσική κάνναβη στην λίστα συστατικών καλλυντικών\nΕπόμενο άρθρο Τρέχουσες μελέτες για την Φωτογήρανση


Α2 ανδρών: Ένα βήμα πριν την άνοδο η Καρδίτσα, νίκες για Πανερυθραϊκό και Μαρούσι - Kingsport.gr\nBy Στέλιος Καλογεράς\t On Απρ 2, 2022\nΗ 25η αγωνιστική της Α2 των Ανδρών έκρυβε φοβερές αναμετρήσεις, ενώ αυτή που ξεχώρισε ήταν η νίκη της Καρδίτσας.\nΣτην 25η αγωνιστική της Α2 των Ανδρών, υπήρξαν σημαντικές βαθμολογικά αναμετρήσεις, ντέρμπι αλλά και εύκολες νίκες.\nΟ Πανερυθραϊκός πήρε την σπουδαία αναμέτρηση επί του Τρίτωνα με 72-71, σε ένα πραγματικά συγκλονιστικό ματς. Η νίκη ήρθε δια χειρός Ηλία Μωραΐτη, ο οποίος ευστόχησε σε τρίποντο λίγο πριν τη λήξη της αναμέτρησης, με τον Νεμάνια Μανοΐλβιτς να είναι ο μοιραίος για τον Τρίτωνα.\nΟ Ντίνος Καλαμπάκος άφησε το στίγμα του από το ξεκίνημα του στη Βέροια, καθώς ο Φίλιππος έπαιξε άμυνα για 40 λεπτά και συνέτριψε τη Δάφνη Δαφνίου 79-37.\nΗ Καρδίτσα πήρε την εντός έδρας νίκη απέναντι στον Χαρίλαο Τρικούπη με 72-68 και χρειάζεται ακόμη μία στα επόμενα πέντε παιχνίδια για να πανηγυρίσει την άνοδο στη Basket League.\nΣτην Αμαλιάδα, ο Κόροιβος “καθάρισε” με πρώτο σκόρερ τον Μαστρογιαννόπουλο (15π.) με 79-67 την Ελευθερούπολη κι εδραιώνεται στην ζώνη των playoffs, ενώ έβαλε παράλληλα άγχος στην αντίπαλο της όσον αφορά την ζώνη των play outs.\nΤέλος, το Μαρούσι πανηγύρισε μεγάλη εκτός έδρας νίκη με 76-83 επί του Παγκρατίου, υπό το βλέμμα του Γιώργου Παπαγιάννη, ο οποίος βρέθηκε στις εξέδρες του Μετς για να δει από κοντά τις προσπάθειες του μικρού αδελφού του, Μηνά, που αγωνίζεται στους κιτρινόμαυρους.\nΦίλιππος Βέροιας – Δάφνη Δαφνίου 79-37\nΠανερυθραϊκός – Τρίτωνας 72-71\nΚαρδίτσα – Χαρίλαος Τρικούπη 72-68\nΚόροιβος – Ελευθερούπολη 79-67\nΑμύντας – Καβάλα 80-74\nΑγρίνιο – Οίακας Ναυπλίου 83-61\nΠαγκράτι – Μαρούσι 76-83\nΚόροιβος 39 (16-7)\nΤρίτωνας 38 (15-8)\nΧαρίλαος Τρικούπη 37 (15-7)\nΜαρούσι 35 (10-14)\nΔάφνη Δαφνίου 23* (0-23)\nΗ επόμενη αγωνιστική (26η, 9/4)\nΧαρίλαος Τρικούπη – Αγρίνιο\na2 basketΑ2Α2 ανδρώνγενικό α2


Αφιέρωμα του Der Spiegel: «Μακρόνησος – Το νησί των εξορίστων»\nΈνα αφιέρωμα για τη Μακρόνησο και την ιστορία της στο περιοδικό Der Spiegel\n«Δυόμισι μίλια από το νότιο άκρο της Αττικής- η Μακρονήσος είναι το νησί των εξορισμένων. Με ερείπια που δεν περιγράφει κανένας ταξιδιωτικός οδηγός. Επειδή δεν είναι από την ένδοξη αρχαιότητα, αλλά από μια άλλη, σκοτεινή εποχή. Μόνο μία φορά το χρόνο έχει επισκέπτες. Η Μακρόνησος είναι έρημη, μόνο μερικά κατσίκα περιπλανιούνται στους λόφους. Το νησί αυτό άνοιξε ένα χάσμα στην ελληνική κοινωνία, βαθύ και ανυπέρβλητο, όπως ήταν για τους εξόριστους τα πέντε χιλιόμετρα νερού μεταξύ του νησιού και της ηπειρωτικής χώρας. Ένα ταμπού, μέχρι σήμερα» γράφει το Der Spiegel και ξεκινά την αφήγηση:\n«Ο αδελφός μου επέστρεψε στα βουνά, αυτή τη φορά ενάντια στο καθεστώς της Δεξιάς, για το Σοσιαλισμό . Τότε ήμουν 16. Ο πατέρας μου συνελήφθη, στη συνέχεια η μητέρα μου και ο ο αδελφός μου … Αρκετές φορές τους βασάνισαν».\n«Μας έφεραν εδώ με ένα και μόνο στόχο, να μας κάνουν να σπάσουμε, να υπογράψουμε μια «δήλωση μετανοίας»: ότι ο κρατούμενος απορρίπτει τον κομμουνισμό και το Κομμουνιστικό Κόμμα»\nΗ σημερινή κυβέρνηση της Ελλάδας, με επικεφαλής το αριστερό κόμμα του ΣΥΡΙΖΑ, θέλει να το αλλάξει. Τον Αύγουστο 2016 ο [τότε] υπουργός Παιδείας Νίκος Φίλης, δήλωσε: «Δεν πρέπει να υπάρχουν κενές σελίδες στην ιστορία (…) Τα υφιστάμενα σχολικά βιβλία δεν πρέπει να προσεγγίζουν τα σύγχρονα προβλήματα με αναστολές Πρέπει να βάλουμε όλα αυτά τα θέματα στην τρέχουσα συζήτηση για το πώς η ιστορία πρέπει να διδάσκεται στο μέλλον…»\nΗ Μακρονήσος είναι μια τέτοια «κενή σελίδα». Το νησί είναι απρόσιτο για το κοινό, παρόλο που από το 1989 έχει χαρακτηριστεί προστατευόμενο εθνικό μνημείο. Μπορείτε να τα επισκεφτείτε μόνο μία φορά το χρόνο -με πλοίο, με τον Ριζόπουλο και άλλα μέλη του Πανελλήνιου Συλλόγου Αιχμαλώτων και Αγωνιστών της Μακρονήσου. Το αποκαλούν «ετήσιο προσκύνημα».\nΣήμερα υπάρχουν σχέδια για να ξεφύγει το νησί από τη λήθη. Σύμφωνα με την πρόταση του προέδρου της Βουλής, Νίκου Βούτση, η Μακρόνησος πρόκειται να ανακηρυχθεί Μνημείο Παγκόσμιας Κληρονομιάς της UNESCO – το πρώτο ελληνικό μνημείο του 20ού αιώνα. Μια επιτροπή πανεπιστημιακών, πρώην κρατουμένων και επιστημόνων θα πρέπει να προετοιμάσουν την αίτηση.\nΠερισσότερα σε αυτή την κατηγορία: « Το Brexit φέρνει αναστάτωση στη Τερέζα Μέι. Απόψεις: Ο δρόμος για τον Παράδεισο »


Είναι Παρασκευή! -Γιατί ΔΕΝ πρέπει να κοιμηθείς πριν βγεις;\n#GNTMGR: Το βίντεο που καίει την Ηλιάνα Παπαγεωργίου. Πώς ήταν η κριτής πριν τις πλαστικές [video]\nΠαρασκευή, 11 Μάρτιος 2016 09:28\nΕξήγησε μου κάτι, ενώ λατρεύω το βραδινό ύπνο, πώς γίνεται να μην αντέχω καθόλου το μεσημεριανό; Ποτέ δε μου πήγε, ποτέ δεν ξύπνησα με όρεξη, παρά μόνο μ' έναν ανεξήγητο εκνευρισμό.\nΓια σένα που χρειάζεσαι τον υπνάκο σου πριν βγεις για ποτό με τις φίλες σου - σχέση σου τα νέα δεν είναι και τόσο καλά τελικά!\nΠιστεύαμε ότι ο ύπνος κάνει καλό όποια ώρα της ημέρας κι αν έρθει. Όσο κοιμάσαι δεν μπορείς προφανώς να στείλεις σε αυτόν που σου αρέσει ή να φας σαν να μην υπάρχει αύριο ή ακόμη και να ξοδέψεις όλα σου τα χρήματα σε ψώνια. Όσο κοιμάσαι, δηλαδή, όλα είναι καλά. Με μια εξαίρεση, την περίπτωση όπου πρόκειται να βγεις αμέσως μετά.\nΤο yolo.gr λέει ότι ο ύπνος σπάνια έχει τα επιθυμητά αποτελέσματα όταν είναι σύντομος και δεν έχεις το χρόνο σου να συνέλθεις μόλις ανοίξεις τα μάτια σου (κανένα 20λεπτο δηλαδή και λίγο λέω). Αν για παράδειγμα ξυπνήσεις και αμέσως τρέξεις να ετοιμαστείς για να βγεις, μπορεί να σου πέσει η διάθεση, να νιώσεις ότι πιέζεσαι ή ακόμη και να ακυρώσεις την έξοδο σου. Το πιο πιθανό είναι να σου βγει η κούραση, παρά να εξαφανιστεί. Το χειρότερο απ' όλα ξέρεις ποιό είναι; Ότι πολύ απλά παίζει να ξυπνήσεις το επόμενο πρωί και να στήσεις τις φίλες σου ή το ραντεβού σου.\nΟρίστε, δες να πειστείς:\nΎπνος, Έξοδος, Διασκέδαση, Ποτό,


Tο 2ήμερο περιλαμβάνει :\nSfendami Night Trail – 28 Σεπτεμβρίου\nΔιοργανώνεται Σάββατο 28 Σεπτεμβρίου. Απευθύνεται σε όλους που θέλουν να ζήσουν την εμπειρία του νυκτερινού ορεινού τρεξίματος και ορεινής ποδηλασίας. Οι αγώνες είναι ανεξάρτητοι και μπορεί να συμμετέχει κάποιος μόνο σε έναν από τους δυο καθώς η εκκίνηση δίνεται με διαφορά δέκα λεπτών. Οι αγώνες είναι Open και μπορούν όλοι να λάβουν συμμετοχή σε αυτούς. Το Sfendami Night Trail περιέχει νυκτερινό αγώνα ορεινού τρεξίματος 20 χμ και νυκτερινό αγώνα ορεινής ποδηλασίας επίσης 20 χμ. Οι νυκτερινοί αγώνες επαναλαμβάνονται για 4η συνεχόμενη χρόνια στην γνωστή διαδρομή τουSfendami Mountain Festival με 11 χμ μονοπάτια και 9 χμ δασικών δρόμων. Οι νυκτερινοί αγώνες είναι κάτι πολύ διαφορετικό από όλους τους αγώνες που πραγματοποιούνται την ημέρα με διαφορετικά συναισθήματα αλλά και διαφορετικές προκλήσεις, απευθύνεται σε όλους, ακόμη και σε πρωτοεμφανιζόμενους αθλητές. Η μοναδική προϋπόθεση για την συμμετοχή είναι φακός κεφαλής για τους δρομείς και για τους ποδηλάτες φακός ποδηλάτου.\nSfendami Enduro Race - 29 Σεπτεμβρίου\nOι 3 ειδικές διαδρομές που είναι στο σύνολο τους μονοπάτια σε μια διαδρομή που είναι για όλους ευχάριστη αλλά και βατή για κάθε επίπεδο αθλητή, ακόμη και για αρχάριο.\nO χώρος του προφήτη Ηλία προσφέρεται για ελεύθερη κατασκήνωση, διαθέτει τουαλέτες και ζεστά ντους, όπως και χώρο εστίασης και αναψυχής. Στην ιστοσελίδα της διοργάνωσης θα αναρτηθεί μια φόρμα δήλωσης συμμετοχής για να γνωρίζει η διοργάνωση τις προβλεπόμενες συμμέτοχες και να προετοιμαστεί ανάλογα. Οι έγραφες θα ολοκληρώνονται έως και μια ώρα πριν τις εκκινήσεις των αγώνων στην γραμματεία που θα λειτουργεί στον χώρο των εκδηλώσεων. Σας περιμένουμε στον λόφο του προφήτη Ηλία για να περάσετε ένα ευχάριστο διήμερο με την παρέα σας στις νυκτερινές δράσεις αλλά και με τον αγώνα enduro να διασκεδάσετε και να ανταγωνιστείτε στα μονοπάτια της Σφενδάμης.


Παραλία Ατένι στο νησί της Άνδρου | andros-guide.gr\nΆμμοςΡηχά νεράΚατάλληλη για παιδιάΟργανωμένηΕρημικήΣχετικά εύκολη πρόσβασηΠρόσβαση άσφαλτοςΠρόσβαση χωματόδρομοςΑπάνεμη στο νοτιάΥπήνεμη στο νοτιά\nΔυο παραλίες, ενωμένες σε μια.\nΗ παραλία Ατένι στην Άνδρο, βρίσκεται στο βορειοανατολικό τμήμα του νησιού σε απόσταση 12 χιλιομέτρων από το Μπατσί. Πρόκειται ουσιαστικά για δύο πανέμορφες αμμώδεις παραλίες. Το βασικό χαρακτηριστικό της είναι τα καταγάλανα ρηχά τους νερά και οι αμμόλοφοι. Και οι δύο παραλίες είναι φυσικά αμμώδεις.\nΠαραλία Ατένι – Ιδανική για παιδιά\nΗ παραλία Ατένι καλύπτει όλα τα γούστα. Δεξιά μπορεί κανείς να κολυμπήσει στα καταγάλανα νερά της αμμώδους παραλίας. Ουσιαστικά το Ατένι μοιάζει με ρηχή πισίνα καθώς απαιτείται αρκετό περπάτημα μέχρι να “πατώσεις”. Αυτό το γνώρισμα μετατρέπει την παραλία σε ιδανική “παιδική χαρά” τόσο για τους μικρούς παραθεριστές όσο και για μεγαλύτερους. Είναι λοιπόν λογικό το ότι αποτελεί μια από τις πιο δημοφιλείς παραλίες της Άνδρου.\nΤο μικρό Ατένι στα αριστερά είναι μια ανοργάνωτη παραλία ιδανική για ηρεμία και χαλάρωση και το μεγάλο Ατένι στα δεξιά έχει πιο μεγάλη άνεση αλλά και ένα Beach bar με ξαπλώστρες. Η πρώτη παραλία έχει επίσης και λιγότερο κύμα, για όσους θέλουν να κάνουν το μπάνιο τους σε ήρεμα νερά.\nΗ πρόσβαση στo Ατένι\nΓια να φτάσει κάποιος στην παραλία Ατένι στην Άνδρο, πρέπει ευρισκόμενος στον κεντρικό δρόμο προς την Χώρα να στρίψει αριστερά στην σχετική διασταύρωση στο ύψος του Μπατσίου και με κατεύθυνση προς το χωριό Κατάκοιλος.\nΠερίπου 12 χιλιόμετρα μετά φτάνει στον προορισμό του. Φτάνοντας στο χωριό κάτω Κατάκοιλο πάντα στο ασφαλτωμένο τμήμα της διαδρομής θα στρίψει και πάλι αριστερά προς το χωριό και την ομώνυμη παραλία του. Το μεγαλύτερο μέρος της διαδρομής είναι άσφαλτος και μονάχα στα τελευταία 2-3 χιλιόμετρα πριν την παραλία ο δρόμος γίνεται χωμάτινος. Σε γενικές γραμμές όμως είναι αρκετά βατός. Η παραλία Ατένι, αποτελεί χωρίς υπερβολές, μια από τις καλύτερες παραλίες στην Άνδρο.


Ηλεκτρόδια Stick E7016\nΣπίτι > Προϊόντα > Ηλεκτρόδια Stick E7016\n(Σύνολο 24 Προϊόντα για Ηλεκτρόδια Stick E7016)\nDingzhou Jinlong Metal Production Co., Ltd. is one of the Ηλεκτρόδια Stick E7016 leading brands in China. It is the factory & supplier specializing in manufacturing Ηλεκτρόδια Stick E7016. Offer high quality Ηλεκτρόδια Stick E7016 at a cheap wholesale price.\nΧονδρικό Ηλεκτρόδια Stick E7016 από την Κίνα, πρέπει να βρείτε φτηνές Ηλεκτρόδια Stick E7016 ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ηλεκτρόδια Stick E7016 παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ηλεκτρόδια Stick E7016, Είμαστε 'll να σας απαντήσει ταχύτερα.


Ορθόδοξα Θέματα: Χρόνια πολλά στις εορτάζουσες!\nΑλλά δεν υστέρησε σε απάντηση και η εννιάχρονη Αγάπη. Είπε ότι η ύπαρξή της είναι στραμμένη «εις τήν αγάπην τού Θεού καί εις τήν υπομονήν τού Χριστού» (Β' Θεσσαλ. 3: 5). Βέβαια δεν άργησαν να αποκεφαλίσουν και αυτή.\nΑναρτήθηκε από Ellinida στις 3:25 μ.μ.


Φωτιά στα κόκκινα… - Ελευθερία του Τύπου\n05 Δεκ 2017, 11:04 | Χάρης Παυλίδης Newsroom\nΦωτιά στα κόκκινα… Ο «κόκκινος» ΣΥΡΙΖΑ έχει χάσει το χρώμα του\nΟ «κόκκινος» ΣΥΡΙΖΑ έχει χάσει το χρώμα του. Ισως το μόνο που έχει απομείνει «κόκκινο» από την ηρωική εποχή του συνθήματος «Κανένα σπίτι στα χέρια τραπεζίτη» είναι τα «κόκκινα» δάνεια. Πιο… κόκκινα δεν γίνονται, μετά μάλιστα και τα γεγονότα που οδήγησαν στα capital controls. Ωστόσο, και αυτό είναι ενδεικτικό της γενικότερης αφασίας που επικρατεί στην κοινωνία, κανείς δεν κοκκινίζει από ντροπή. Οχι τόσο γι’ αυτά που έλεγαν πριν, αλλά γι’ αυτά που κάνουν μετά. Και φυσικά εδώ ισχύει απολύτως το «ουδείς αναμάρτητος». Διότι ναι μεν οι κυβερνώντες έβαλαν… φωτιά στα κόκκινα, ξεπερνώντας τις περίφημες «κόκκινες γραμμές» με τις οποίες ξεγέλασαν τους ψηφοφόρους, αλλά και αυτοί που σιγοτραγουδούν «Κάντε υπομονή κι ο ουρανός θα γίνει πιο γαλανός» έχουν πολλά «κοκκινάδια» στις φορεσιές τους.\nΕν προκειμένω όμως το θέμα δεν είναι αυτοί, αλλά η κυβέρνηση της… λαϊκής κατοικίας. Αν ήθελαν, θα είχαν επαναφέρει το προηγούμενο νομικό πλαίσιο οριζόντιας προστασίας για την πρώτη κατοικία. Πρωτίστως θα είχαν προχωρήσει σε γραπτή και όχι βέβαια προφορική συμφωνία με τους τραπεζίτες. Τώρα, παρά τις διαβεβαιώσεις, είναι όλα στον αέρα, αφού η μόνη γραπτή δέσμευση είναι με τους «θεσμούς» και αφορά τον πλειστηριασμό συγκεκριμένου αριθμού κατοικιών κάθε μήνα την επόμενη τριετία. Τα περί «λαϊκής» κατοικίας που δεν πλήττεται, απλώς πλήττουν τη νοημοσύνη του κόσμου που τα ακούει.\nΩραίο το αφήγημα, αλλά πόσο… Κοντονή ν’ αντέξει κανείς όταν ακούει: «Εδώ είχαμε οφειλή 1.500.000 ευρώ και μάλιστα από δημοσιογραφικές πληροφορίες, δεν το ήξερα εγώ, διαπίστωσα ότι ο εμπλεκόμενος με αυτό το ακίνητο είναι εμπλεκόμενος σε σοβαρή υπόθεση του Χρηματιστηρίου. Είναι όλοι αυτοί οι οποίοι βγάλανε τα χρήματα τους στο εξωτερικό και τώρα κάποιοι τους προστατεύουν. Ο Λαφαζάνης και η κομπανία είχαν στηθεί έξω από το γραφείο του συμβολαιογράφου χθες, για να μη γίνει αυτός ο πλειστηριασμός. Να πούνε γιατί το κάνουν. Ποιος θα το πληρώσει το δάνειο αυτό του κυρίου; Θα το πληρώσουν οι μισθωτοί και οι συνταξιούχοι;»; Το ωραίο είναι ότι ο πλειστηριασμός έγινε ηλεκτρονικά. Ενα ακόμα ακλόνητο επιχείρημα υπέρ της «λαϊκής» κατοικίας.


Δημοπρατώντας την ψηφιακή εκδοχή των πραγμάτων - Γνώμη - EBR\nΔημοπρατώντας την ψηφιακή εκδοχή των πραγμάτων\nΤο NFT είναι «ένα πιστοποιητικό σε ηλεκτρονική μορφή που αποδεικνύει την αυθεντικότητα του ηλεκτρονικού αντικειμένου. Είτε αυτό είναι ένα τραγούδι, ένα έργο video-art, ένα meme, μία φάση από αγώνα μπάσκετ, μία συλλεκτική κάρτα, κ.α.».\nΤα νέα στοιχηματικά «συλλεκτικά έργα τέχνης» είναι ψηφιακά και καλούνται NFTs (non fungible tokens)\nΟι ζάμπλουτοι συλλέκτες έργων τέχνης όμως απέκτησαν μικρούς μιμητές που επίσης έχουν συλλεκτική μανία και αρέσκονται στις ηδονικές δημοπρασίες.\nΑνέκαθεν εξάλλου ο καπιταλισμός χρησιμοποιεί την μιμητική επιθυμία και κατεβάζει στους «από κάτω» (μικροαστούς και μικροϊδιοκτήτες) τα χρηματιστηριακά παίγνια των ελίτ για να συντηρεί (τον μύθο) των ελεύθερων αγορών και το όνειρο του κέρδους από στοιχήματα σε παίγνια ψευδοαξιών.\nΤα νέα λοιπόν στοιχηματικά «συλλεκτικά έργα τέχνης» είναι ψηφιακά και καλούνται NFTs (non fungible tokens). Σε απόλυτη μετάφραση: μη εμπορεύσιμες/ μη ανταλλάξιμες μάρκες. Αλλά ιδού ο μυστικισμός του εμπορεύματος: διότι είναι και εμπορεύσιμες και ανταλλάξιμες. Στηρίζονται στην λογική της μετατροπής εκθεσιακής αξίας (αφού κλικάρονται και κυκλοφορούν στο δίκτυο) σε ανταλλακτική αξία (μέσω δημοπρασιών).\nΓια την ακρίβεια πρόκειται για μοναδικά ψηφιακά πιστοποιητικά ιδιοκτησίας. Αλλά τι ακριβώς σημαίνει ψηφιακή ιδιοκτησία συλλεκτικού αντικειμένου; Τι ακριβώς μπορεί το υποκείμενο να βάλει ως άυλο έργο (δήθεν) τέχνης σε ιντερνετική δημοπρασία;\nΤα πάντα που μπορεί να φανταστεί και να «ακινητοποιήσει» ψηφιακά ο άνθρωπος, κατοχυρώνοντας έτσι «τίτλο ιδιοκτησίας» και μάλιστα εισηγμένο σε χρηματιστηριακού τύπου οίκους ψηφιακών δημοπρασιών. Ασχέτως αν μπορούν έναν παρόμοιο να τον κατέχουν ελεύθερα στο Ίντερνετ και άλλοι!\nΟ καλλιτέχνης- ιδιοκτήτης «μπορεί να κωδικοποιήσει το NFT και την αρχική του τιμή για αποτροπή της ψηφιακής πλαστογράφησης ή αναπαραγωγής του ως αρχείου. Έτσι κανένα NFT δεν είναι πανομοιότυπο, ακόμη κι αν κάποιος δημιουργήσει δύο ή περισσότερα ίδια έργα τέχνης καθώς τα μεταδεδομένα του εκάστοτε NFT είναι διαφορετικά» (πηγή: 2045.gr).\nΞέρω ότι δεν βγάζει νόημα όλο αυτό αλλά εδώ είναι που χρειάζεται να κατανοήσουμε το πως αυτή η περίφημη ψηφιακή συναλλακτική καινοτομία (blockchain) καταγραφής του συμβολικού χρήματος (κρυπτονομίσματα), επιστρατεύεται από τεχνολογικούς ομίλους για κέρδη από δυνητική προσφορά και ζήτηση.\nΕίναι το ζενίθ του καπιταλιστικού φαντασιακού που συμβολικοποιεί στο ψηφιακό ασυνείδητο των χρηστών, τόσο το έμφυτο κτητικό σύνδρομο του υποκείμενου όσο και τις συναλλακτικές του ενορμήσεις για δημοπρασίες και ηδονικές συναλλαγές με στοιχηματισμό σε «εκθεσιακές αξίες».\nΌπως διαβάζουμε (2045.gr) το NFT «ορίζεται αδρά ως ένα ψηφιακό περιουσιακό στοιχείο ή ένας τύπος κρυπτονομίσματος που διασφαλίζει τη μοναδικότητα του αρχείου όπως φωτογραφία, βίντεο, ήχος, κείμενο, GIF (μορφότυπο εναλλαγής γραφικών») σχεδόν οτιδήποτε μπορεί να αποθηκευτεί και να αποθηκευτεί σε ψηφιακή μορφή».\nΤο NFT στην ουσία είναι «ένα πιστοποιητικό σε ηλεκτρονική μορφή που αποδεικνύει την αυθεντικότητα του ηλεκτρονικού αντικειμένου. Είτε αυτό είναι ένα τραγούδι, ένα έργο video-art, ένα meme, μία φάση από αγώνα μπάσκετ, μία συλλεκτική κάρτα, κ.α.».\nΑκούστε τι σημαίνει ακριβώς ψηφιακός καπιταλισμός και απόσπαση συμπεριφορικού πλεονάσματος για παραγωγή υπεραξίας από ένα συμβολικό ψευδοσημαίνον: (στοιχεία από το 2045.gr).\n-Ένα ψηφιακό αρχείο που απεικονίζει μια χρυσή λεκάνη τουαλέτας, που περιστρέφεται γύρω από τον εαυτό της, αγοράστηκε και πουλήθηκε ξανά και σήμερα κοστίζει 1,1 εκατ. δολάρια.\n-Λίγες ψηφιακές κάρτες από το διαδικτυακό παιχνίδι Pokemon σε video άλλαξαν (ψηφιακά) χέρια αντί 6,6 εκατομμύρια δολάρια. Πρόκειται για video που παραμένει ανεβασμένο online. Και θα παραμείνει εκεί. Οποιοσδήποτε μπορεί να το δει, να το κατεβάσει, να το στείλει στους φίλους του. Όπως ακριβώς και ο ανώνυμος ιδιοκτήτης του που πλειοδότησε +9.800% από την αρχική τιμή πώλησης.\n-Ο ιδρυτής του Twitter έβγαλε προς πώληση το πρώτο του tweet. Ναι, το δημόσιο tweet που ο καθένας μπορεί να μπει και να δει. Σήμερα κοστίζει 2,5 εκατ.!\n-Κάποιος άλλος πούλησε την ψηφιακή απεικόνιση μιας κάλτσας. Και μετά άλλης μίας. Δεν άργησε να συνεχίσει να πουλάει κάλτσες! Ένα ζευγάρι τελικά πουλήθηκε αντί $100.000.\n-Τα ίδια συμβαίνουν και με φάσεις του NBA (που έστησε ήδη ολόκληρη πλατφόρμα ψηφιακών αγοραπωλησιών) παρά το ότι μπορεί να τις βρει ο οποιοσδήποτε ελεύθερα στο youtube!\nΚαταλήγω: το ασυνείδητο μας είναι κάτι σαν αποθήκη συναρμολόγησης επιθυμητικών μηχανών. Ο καπιταλισμός εδώ μας εξωθεί μέσα στο «διασκεδαστικό άπειρο» του internet και του συμβολικού άυλου χρήματος, για να παίζουμε με τα αρχέγονα ορμέμφυτα και ένστικτα μας.\nΝα εθιστούμε ότι είναι όλα είναι μια digital monopoly με αγορές, πωλήσεις, στοιχήματα, κέρδη, υπεραξίες, δυνητικές αποδόσεις. Ότι όλα είναι αγορά και ιδιοκτησία που μπορεί να εμπορευματοποιηθεί.\nΆλλωστε δεν είναι το ίδιο, να πας στο μουσείο και να φωτογραφίσεις έναν Μονέ ή έναν Ρέμπραντ, με το να είσαι ο «ιδιοκτήτης» του (της ψηφιακής εκδοχής)!\nΏσπου μια μέρα, εικάζω, να μπορείς να πουλάς και την ίδια σου την ψηφιακή εκδοχή, ως υποκείμενο-χρήστης, δηλαδή τον δικό σου ψηφιακό βίο, μήπως και όταν αναστηθείς ψηφιακά μπορέσεις και τον βάλεις για δημοπρασία στους Sotheby’s ή στους Christie’s….\nΥΓ. Κλέβω μια φράση (για την Αθήνα) του σπουδαίου συγγραφέα Αλέξη Σταμάτη, που φρονώ ότι ταιριάζει επίσης και στον ορισμό του internet: « εργοτάξιο εξόρυξης εντυπώσεων, με πρώτη ύλη ευφάνταστα συστήματα κατανόησης, συναισθήματα και ενισχυμένο χρόνο»….


Jus Soli: Εικαστική Έκθεση του Θεόδωρου Ζαφειρόπουλου στην Nitra Gallery | goTHESS.gr Top\nJus Soli: Εικαστική Έκθεση του Θεόδωρου Ζαφειρόπουλου στην Nitra Gallery\nΕγκαίνια Δευτέρα 19 Νοεμβρίου\nΗ Nitra Gallery στη Θεσσαλονίκη εγκαινιάζει τη 10η ατομική έκθεση του Θεόδωρου Ζαφειρόπουλου όπου παρουσιάζει μια σειρά εικόνων δομημένες με επάλληλα επίπεδα που δημιουργούν τρισδιάστατο οπτικό αποτέλεσμα. Αποσπασματικές ζωγραφικές σημειώσεις, φωτογραφικά κολάζ και ψηφιακές εκτυπώσεις UV πάνω στη διάφανη επιφάνεια του γυαλιού συνθέτουν μια πολυεστιακή τοπιογραφία.\nΗ αποτύπωση του τοπίου, μέσω της παλίμψηστης αυτής διεργασίας, μας φέρνει αντιμέτωπους με έναν κατακερματισμένο κόσμο στον οποίο κάθε συνθετικό στοιχείο λειτουργεί σαν κομμάτι ενός ανορθόδοξου παζλ. Τα διαφορετικά ζωγραφικά θραύσματα αλληλοσυμπληρώνουν και ενσωματώνονται με τη φωτογραφική εικόνα προσκαλώντας το θεατή να βιώσει το χώρο και να ψηλαφίσει το βάθος των έργων.\nΥπαρκτοί τόποι από το πρόσφατο οδοιπορικό του καλλιτέχνη σε ακριτικές περιοχές της Ελλάδας και της Αλβανίας μεταμορφώνονται σε ιδεατά πεδία της δυστοπίας. Ένα ξερονήσι επιπλέει στο μπλε του Αιγαίου. Γη τραχιά και απόμακρη αλλά συνάμα προορισμός μοναδικής σωτηρίας. Χέρσα χωράφια αναμένουν το όργωμα για να γίνουν συστηματικές καλλιέργειες και αντίστοιχα πλημμυρισμένες εκτάσεις παραμένουν έρμαια αποστραγγιστικών μελετών.\nΤα έργα της έκθεσης λειτουργούν ως επιτοίχια δοχεία που διατυπώνουν πολλαπλά ερωτήματα:\nΕίναι το έδαφος άραγε ένα στιβαρό υπόβαθρο, πάνω στο οποίο διαδραματίζεται και δεξιώνεται η ανθρώπινη δραστηριότητα; Κατά πόσο το χώμα ως φορέας της γεωγραφικής και γεωλογικής ιστορικότητας έχει το δικαίωμα να διεκδικεί την αναγκαιότητα επιστροφής μας στην ιδέα της «γενέθλιας γης»;\n* Παράλληλα με την έκθεση ‘Jus Soli’ στη Nitra Gallery στη Θεσσαλονίκη, παρουσιάζεται στη Nitra Gallery στην Αθήνα η έκθεση του Θεόδωρου Ζαφειρόπουλου ‘This is my property’ σε επιμέλειαΑλεξάνδρας Αθανασιάδου. Περισσότερα εδώ.\nΓεννήθηκε το 1978. Αποφοίτησε με άριστα από το τμήμα Εικαστικών και Εφαρμοσμένων Τεχνών της Σχολής Καλών Τεχνών Α.Π.Θ. (1998-2003). Συμμετείχε στο πρόγραμμα Erasmus με υποτροφία του Ι.Κ.Υ στο Universidad de Barcelona, Βαρκελώνη – Ισπανία. (2000- 2001). Αποφοίτησε με άριστα από το Μεταπτυχιακό Εικαστικών Τεχνών της ΑΣΚΤ (2004- 2006). Αποφοίτησε με άριστα και τιμήθηκε με το Paula Rhodes Μemorial Award από το MFA του School of Visual Arts, Nέα Υόρκη-ΗΠΑ με υποτροφίες από τα Ιδρύματα Fulbright, Gerondelis και Αλέξανδρος Ωνάσης (2007-2009). Συμμετείχε στο Skowhegan School of Painting and Sculpture (2009). Είναι Διδάκτορας του Τμήματος Αρχιτεκτόνων στο Πανεπιστήμιο Θεσσαλίας.\nΑπό το 2001 έχει πραγματοποιήσει 8 ατομικές εκθέσεις και έχει συμμετάσχει σε περισσότερες από 50 διεθνείς ομαδικές εκθέσεις, residencies και project στην Ελλάδα και εξωτερικό. Έχει αποσπάσει επαίνους και αναθέσεις παραγωγής έργων σε δημόσιους και ιδιωτικούς χώρους, σε Ιδρύματα και Ινστιτούτα όπως το Morton Arboretum στο Lisle Illinois των ΗΠΑ, το Μουσείο Πολιτικής Αεροπορίας στην Αθήνα, την εταιρία Miltech Hellas κ.ά. Έργα του βρίσκονται σε πολλές δημόσιες και ιδιωτικές συλλογές στην Ελλάδα, Ελβετία, Λονδίνο και ΗΠΑ. Άρθρα, κριτικές και παρουσιάσεις του έργου του έχουν δημοσιευτεί σε δεκάδες ελληνικά, διεθνή και διαδικτυακά μέσα.\nΤο 2013 ήταν resident artist στο Flux Factory στην Νέα Υόρκη και στο το USF residency program στο Μπέργκεν της Νορβηγίας. Το 2013 εκπροσώπησε την Ελλάδα στην 16η Μπιενάλε Νέων Καλλιτεχνών της Ευρώπης και της Μεσογείου με τίτλο “Errors Allowed” στην Ανκόνα της Ιταλίας. Το 2014 συμμετείχε στη Biennale Φωτογραφίας (Photobiennale) του Μουσείου Φωτογραφίας Θεσσαλονίκης. Το 2017 ήταν προσκεκλημένος στη Biennale Νέων Καλλιτεχνών στα Τίρανα της Αλβανίας. Το 2017 εκλέχτηκε Επίκουρος καθηγητής στο Εθνικό Μετσόβειο Πολυτεχνείο στο Τμήμα Αρχιτεκτόνων- Μηχανικών\nΑπό: 19/11/2018 - 08/12/2018\nΕγκαίνια: Δευτέρα, 19 Νοεμβρίου 2018, 19.00\nΤετάρτη - Σάββατο 11:00 - 15:00\nΠέμπτη - Παρασκευή 11:00 - 15:00 & 17:00 - 20:0\nΤηλ.: 2310 285890


Γκολ και θέαμα σε εξαιρετική απόδοση για το Κυριακάτικο παρολί\nΤρία παιχνίδια έχoυμε ξεχωρίσει στο webfreebets.com από το κουπόνι του στοιχήματος για σήμερα, με το πρόγραμμα να είναι πλούσιο και το ενδιαφέρον να βρίσκεται σε Ιταλία, Γαλλία και Ισπανία σε αγορές διαθέσιμες μέσα από το bet365 app .\nΒΑΛΕΝΘΙΑ – ΣΟΣΙΕΔΑΔ (17:15)\nΕκτός έδρας ήττα για τις «νυχτερίδες» την περασμένη αγωνιστική που δεν τα κατάφεραν κόντρα στην Κάντιθ παραμένοντας στη 12η θέση του πρωταθλήματος με 33 βαθμούς μετά από 29 παιχνίδια. Η Κάντιθ προηγήθηκε στο 14ο λεπτό της αναμέτρησης, με την Βαλένθια να ισοφαρίζει, μετά από 5 λεπτά με τον Γκαμεΐρο. Το παιχνίδι έδειχνε πως πάει προς ισοπαλία μέχρι που στο 90ο λεπτό ο Μάρκος Μάουρο έλυσε το «γόρδιο δεσμό» για την Κάντιθ δίνοντάς της τους τρεις βαθμούς. Αυτήν ήταν η 3 ήττα για την Βαλένθια στα τελευταία πέντε παιχνίδια της η οποία συνολικά στο πρωτάθλημα μετράει 8 νίκες, 9 ισοπαλίες και 12 ήττες.\nΣτο αντίπαλο στρατόπεδο η Σοσιεδάδ βρίσκεται σε πολύ καλή κατάσταση καθώς στα τελευταία δύο παιχνίδια της κόντρα στην Μπιλμπάο έχει πανηγυρίσει μία νίκη και μία ισοπαλία εκ των οποίων το ένα παιχνίδι ήταν για τον τελικό του κυπέλλου Ισπανίας όπου πήρε τον τίτλο για πρώτη φορά μετά το 1986. Στο πρωτάθλημα βρίσκεται στην 5η θέση με 46 βαθμούς διεκδικώντας ένα Ευρωπαϊκό εισιτήριο για το επόμενο Europa League.\nΣε καλύτερη κατάσταση δείχνουν φιλοξενούμενοι οι οποίοι βρίσκονται μέσα σε όλους τους στόχους για την φετινή σεζόν. Από την άλλη η Βαλένθια εξακολουθεί να έχει πολλά προβλήματα κυρίως διοικητικά ενώ η βαθμολογική της θέση δεν της δίνει τη δυνατότητα να διεκδικήσει κάτι παραπάνω. Η νίκη της Σοσιεδάδ προσφέρεται σε απόδοση 2.10 και έχει μεγάλες πιθανότητες επαλήθευσης.\nΡΕΝ – ΝΑΝΤ (14.00)\nΙσόπαλη με 2-2 κόντρα στη έδρα της Ρεμς αναδείχθηκε η Ρεν η οποία έσπασε το νικηφόρο σερί των δύο αγώνων που κρατούσε από τις 14 Μαρτίου. Βαθμολογικά πλέον οι γηπεδούχοι βρίσκονται στην 7η θέση με 45 βαθμούς μετά από 31 παιχνίδια με την διαφορά από την πρώτη πεντάδα που δίνει Ευρωπαϊκό εισιτήριο να είναι στους 4 πόντους. Σε τελευταία πέντε παιχνίδια τους ανεξαρτήτως έδρας και διοργανώσεις μετράνε δύο ήττες, δύο νίκες και μία ισοπαλία.\nΑπό την άλλη η Ναντ δεν τα κατάφερε την περασμένη αγωνιστική εντός έδρας κόντρα στην πολύ φορμαρισμένη Νις γνωρίζοντας την ήττα. Η Νις κατάφερε μέχρι το 30ο λεπτό να προηγηθεί με 2-0 στο σκορ, με δύο γκολ του Ντολμπεργκ με την Ναντ να μειώνει πριν το ημίχρονο για το τελικό 1-2. Βαθμολογικά οι φιλοξενούμενοι βρίσκονται στην προτελευταία θέση της βαθμολογίας και στο -3 από την επικίνδυνη ζώνη.\nΦαβορί στην αναμέτρηση οι γηπεδούχοι οι οποίοι όμως δεν πείθουν με τις τελευταίες εμφανίσεις τους. Από την άλλη η Ναντ καίγεται για βαθμούς καθώς βρίσκεται κάτω από την επικίνδυνη ζώνη και θα παλέψει με όλες τις δυνάμεις για θετικό αποτέλεσμα. Η Ρεν αντιμετωπίζει αρκετά προβλήματα στην άμυνα και το Goal-Goal σε απόδοση 2.05 κρίνεται εξαιρετικό. Δείτε εδώ προβλέψεις από ποδοσφαιρικούς αγώνες μέσα στην εβδομάδα.\nΒΕΡΟΝΑ – ΛΑΤΣΙΟ (16:00)\nΣε καλή κατάσταση η Βερόνα η οποία επέστρεψε μετά από τρεις σερί ήττες στα θετικά αποτελέσματα επικρατώντας στην έδρα της Κάλιαρι με 2-0. Τα γκολ για την Βερόνα σημείωσαν στο δεύτερο ημίχρονο οι Μπαράκ και Λασγκάνα. Βαθμολογικά οι γηπεδούχοι βρίσκονται στην 8η θέση του πρωταθλήματος με 41 βαθμούς σε 29 παιχνίδια χωρίς να έχουν ελπίδες και ευρωπαϊκή θέση.\nΑπό την άλλη η Λάτσιο προέρχεται από δύο σερί νίκες κόντρα σε Ουντινέζε και Σπέτσια διατηρώντας την 6η θέση στη βαθμολογία και το τελευταίο Ευρωπαϊκό εισιτήριο που οδηγεί στα προκριματικά του Europa conference League. Στο παιχνίδι κόντρα στους «νεοφώτιστους» αν και τα χρειάστηκαν μετά την ισοφάριση στο 73’ του Βέρντε, η εύστοχη εκτέλεση πέναλτι του Καϊσέδο στις καθυστερήσεις του παιχνιδιού έδωσε το πολυπόθητο τρίποντο. Στα τελευταία πέντε παιχνίδια της Λάτσιο σε Ιταλία και Ευρώπη μετράει τρεις νίκες και δύο ήττες.\nΗ διαφορά ποιότητας ανάμεσα στις δύο ομάδες είναι τεράστια. Οι γηπεδούχοι παραμένουν βαθμολογικά αδιάφοροι ενώ από την άλλη η Λάτσιο θέλει να κάνει ακόμα ένα βήμα πιο κοντά για έξοδο στην Ευρώπη. Περιμένω ένα ισορροπημένο παιχνίδι βάση προϊστορίας και θα ρισκάρω στο διπλό της Λάτσιο σε απόδοση 2.10.\nΕνημερωθείτε για το πρόγραμμα των live streaming αγώνων (Ιταλία, Γερμανία, Γαλλία, κ.α) στο sportstreaming24, όπως επίσης και τους όρους και τις προϋποθέσεις για να μπορείτε να παρακαλουθήσετε αγώνες στο κινητό σας τηλέφωνο.\nΕπόμενο άρθροΒήματα για τη βελτίωση της ποιότητας των ηχείων στα αυτοκίνητα


Μ.Κόνσολας: Αναγκαιότητα η πιστοποίηση των ειδών λαϊκής τέχνης\nΑρχική Τουρισμός Μ.Κόνσολας: Αναγκαιότητα η πιστοποίηση των ειδών λαϊκής τέχνης\n12 Φεβρουαρίου 2020 - 20:12 Τελευταία ενημέρωση: 12 Φεβρουαρίου 2020 - 19:17\nΚατά τη συνάντηση εργασίας του υφυπουργού Τουρισμού, Μάνου Κόνσολα, με τον Πρόεδρο της Πανελλήνιας Ένωσης Βιοτεχνών Λαϊκής Τέχνης, Ευάγγελο Σταυρόπουλο και μέλη της, επεσήμανε την αξία της λαϊκής τέχνης για τον τουρισμό.\n«Η λαϊκή τέχνη αποτελεί αναπόσπαστο τμήμα του τουριστικού μας προϊόντος, ενώ τα προϊόντα της διαθέτουν ισχυρή ελληνική ταυτότητα, αφού αναδεικνύουν τον λαϊκό μας πολιτισμό και τα ιδιαίτερα πολιτισμικά μας στοιχεία», τόνισε χαρακτηριστικά ο Μ.Κόνσολας.\nΠρόκειται για την πιο ουσιαστική ασφαλιστική δικλείδα απέναντι στην εισαγωγή αμφιβόλου ποιότητας προϊόντων από άλλες χώρες, τα οποία παρουσιάζονται ως προϊόντα ελληνικής λαϊκής τέχνης.\nΓια το συγκεκριμένο ζήτημα, ο κ. Κόνσολας θα αναλάβει πρωτοβουλία να ενημερώσει το Υπουργείο Οικονομικών προκειμένου να εντατικοποιηθούν οι τελωνειακοί έλεγχοι.\nΠροηγούμενο άρθροΗ Exxon Mobil πίσω από το EastMed Act – Γιατί αφορά την Ελλάδα\nΕπόμενο άρθροΗ έξαρση της εποχικής γρίπης κλείνει τα σχολεία της Αττικής


SunTide - Casino Winners\nΑρχική » Παιχνίδια » SunTide\nSunTide Παίξε νόμιμα φρουτάκια με προσφορά*\nΤα καλύτερα καζίνο για να παίξεις το SunTide\nΗ Microgaming είναι αναμφίβολα μια από τις κορυφαίες κατασκευάστριες λογισμικού για online casino έχοντας στο πορτφολιό της εξαιρετικά παιχνίδια που έχουν γνωρίσει μεγάλη επιτυχία. Ο Μάρτης μπαίνει δυναμικά με δύο νέες κυκλοφορίες. Το SunTide είναι ένας κουλοχέρης που έχει την αίσθηση του κλασικού, θεματικά βασίζεται στο καλοκαίρι, ενώ από άποψης λειτουργιών δεν έχει να προσφέρει κάτι καινοτόμο ή κάτι που θα τραβήξει το ενδιαφέρον των παιχτών.\nΧαρακτηριστικά του κουλοχέρη SunTide\nΟ κουλοχέρης SunTide διαθέτει 5 τροχούς- κυλίνδρους και 9 γραμμές πληρωμής με το ελάχιστο ποντάρισμα να είναι 0.45€ και το μέγιστο να φτάνει τα 22.50€ κάτι που σημαίνει πως το παιχνίδι είναι ιδιαίτερα προσιτό σε όλους τους παίχτες. Θεματικά το παιχνίδι έχει μια καλοκαιρινή αίσθηση και θα σας ανεβάσει τη διάθεση με τα up tempo ηχητικά του εφέ. Τα σύμβολα που θα συναντήσετε στην οθόνη σας ποικίλουν από κλασικά φρούτα, καμπάνες και επτάρια μέχρι χρυσά νομίσματα, bars και άλλα σχετικά. Τα γραφικά του κουλοχέρη είναι όμορφα με ζωντανά χρώματα, ενώ και τα σύμβολα είναι καλοσχεδιασμένα, χωρίς βέβαια να υπάρχει κάτι το οποίο δεν έχουμε ξαναδεί.\nΤα σύμβολα wild και scatter στο φρουτάκι SunTide\nΤο σύμβολο wild στο φρουτάκι SunTide είναι το χρυσό νόμισμα και αντικαθιστά όλα τα υπόλοιπα σύμβολα πλην των scatter σχηματίζοντας νικηφόρους συνδυασμούς. Το σύμβολο wild είναι επεκτεινόμενο στον τροχό 3 και μπορεί να σας χαρίσει κάποιες καλές νίκες στο βασικό παιχνίδι. Από την άλλη το σύμβολο scatter είναι το ηλιοβασίλεμα και αν βρείτε 3 από αυτά θα ξεκινήσει ο μπόνους γύρος όπου και μπορείτε να κερδίσετε 15 free spins, με επεκτεινόμενο wild. Υπάρχει η δυνατότητα να επαναενεργοποιήσετε τον μπόνους γύρο και να κερδίσετε μέχρι και 30 δωρεάν γυρίσματα.\nΤο SunTide νέο slot της Microgaming είναι ένα παιχνίδι που διαθέτει αρκετά κλασικά στοιχεία (σύμβολα, λίγες γραμμές πληρωμής, απλότητα) και έναν πλούσιο μπόνους γύρο με 15-30 free spins, αλλά σε γενικές γραμμές πρόκειται για ένα παιχνίδι που δεν ξεπερνά τη μετριότητα και θα ξεχαστεί γρήγορα από τους παίχτες.\nMax Bet: 22.50€\nTheme: Θάλασσα, Φρούτα, Bar, 7αρια


Μια Χανιώτισσα με το ταλέντο, το μεράκι και την αγάπη της μεταμόρφωσε την παιδιατρική κλινική! - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΠΙΚΑΙΡΟΤΗΤΑ / ΥΓΕΙΑ / Μια Χανιώτισσα με το ταλέντο, το μεράκι και την αγάπη της μεταμόρφωσε την παιδιατρική κλινική!\nΣοφία Πολίτη 16/12/2017 ΥΓΕΙΑ, ΧΑΝΙΑ Αφήστε Σχόλιο\n«Ήταν μια ιδέα του συναδέλφου μας, το Ευτύχη του Κοντορινάκη. Να μεταμορφώσουμε τελείως την παιδιατρική» λέει στο zarpanews.gr ο πρόεδρος του συλλόγου εργαζομένων του Γενικού Νοσοκομείου Χανίων, Βαρδής Γεωργακάκης και προσθέτει: «Τα παιδιά δεν πρέπει να είναι σε μια κλινική που να μοιάζει όπως ακριβώς το παθολογικό. Θέλαμε να βάλουμε χρώμα, να βάλουμε ζωντάνι».\nΈτσι, όπως εξηγεί, «προτείναμε στην Βάσω τη Τζάλου να έρθει να ζωγραφίσει και το δέχτηκε με πολύ μεγάλη προθυμία. Είναι μια σπουδαία ζωγράφος και σπουδαίος άνθρωπος. Έχει ξεκινήσει εδώ και περίπου 20 ημέρες και θα συνεχίσει και το επόμενο διάστημα». Μάλιστα, οι ζωγραφιές όπως λέει, είναι μόνο αρχή. Στόχος είναι να αλλαχτούν τα πάντα, κουρτίνες, κουβέρτες, σεντόνια, μαξιλαροθήκες. Στην προσπάθειά τους, σημειώνει, πως ήδη έχουν βρει συμμάχους Χανιώτες επιχειρηματίες, πρόθυμους να προσφέρουν ενώ, καθώς η διαδικασία είναι σε εξέλιξη, κάθε εθελοντική προσφορά είναι ευπρόσδεκτη.\nTags ΑΓΑΠΗ ΖΩΓΡΑΦΙΕΣ ΚΛΙΝΙΚΗ ΜΕΡΑΚΙ ΝΟΣΟΚΟΜΕΙΟ ΝΟΣΟΚΟΜΕΙΟ ΧΑΝΙΩΝ ΠΑΙΔΙΑΤΡΙΚΗ ΤΑΛΕΝΤΟ ΤΟΙΧΟΣ ΧΑΝΙΩΤΙΣΣΑ


Μεγάλο αμιγές ελληνικό χωριό της επαρχίας Αμμοχώστου, που αναφέρεται και ως κωμόπολη, περί τα 29 χμ. βορειοδυτικά της πόλης της Αμμοχώστου. Βρίσκεται στην κατεχόμενη από το 1974 από τα τουρκικά στρατεύματα εισβολής περιοχή της Κύπρου. Είναι ο τρίτος μεγαλύτερος σε διοικητική έκταση οικισμός της επαρχίας του μετά το Ριζοκάρπασον και την Ακανθού. Η διοικητική του έκταση είναι 5.348 εκτάρια περίπου.\nΤο Λευκόνοικον είναι κτισμένο στον κάμπο της Μεσαορίας, σε μέσο υψόμετρο 65 μέτρων. Το ανάγλυφο έχει μια κλίση προς τα νότια. Στα βόρεια το υψόμετρο ανεβαίνει σταθερά μέχρι τις νότιες υπώρειες του Πενταδάκτυλου όπου φθάνει τα 200 μέτρα. Το τοπίο του χωριού είναι διαμελισμένο από τα ρυάκια Κρυός, Γεροκόλυμπος και Χάραγγας που πηγάζουν βορειότερα από τον Πενταδάκτυλο.\nΑπό γεωλογικής απόψεως, στη διοικητική έκταση του χωριού κυριαρχούν οι πρόσφατες αλλουβιακές αποθέσεις της Ολόκαινης γεωλογικής περιόδου, ο φλύσχης της Κυθρέας, οι προσχώσεις των αναβαθμίδων, το σύναγμα (άμμοι και χαλίκια) και οι αποθέσεις του σχηματισμού Αθαλάσσας (ασβεστολιθικοί ψαμμίτες και άμμοι). Πάνω στα πετρώματα αυτά αναπτύχθηκαν προσχωσιγενή εδάφη, ξερορεντζίνες και κοκκινοχώματα (τέρρα ρόζα).\nΤο Λευκόνοικον δέχεται μια πολύ χαμηλή μέση ετήσια βροχόπτωση που κυμαίνεται γύρω στα 310 χιλιοστόμετρα (μέσος όρος περιόδου 1951-1980). Στην περιοχή του καλλιεργούνταν, πριν από την τουρκική εισβολή του 1974, τα σιτηρά, τα νομευτικά φυτά, τα εσπεριδοειδή, τα φυλλοβόλα οπωροφόρα δέντρα (ροδακινιές, χρυσομηλιές, μηλιές και αμυγδαλιές) και λίγα λαχανικά.\nΠολύ ανεπτυγμένη, πριν από την εισβολή, ήταν και η κτηνοτροφία του χωριού, όπως συνέβαινε με αρκετά άλλα χωριά της Μεσαορίας. Το 1973 υπήρχαν 486 κτηνοτρόφοι από τους οποίους εκτρέφονταν 2.883 πρόβατα, 1.130 κατσίκες, 102 βόδια, 88 αγελάδες και 13.747 πουλερικά.\nΤο Λευκόνοικον γνώρισε σταθερή πληθυσμιακή αύξηση από το 1881 μέχρι το 1946. Σ' αυτό συνέβαλε η αξιόλογη γεωργική και κτηνοτροφική του ανάπτυξη, η σχετικά μικρή του απόσταση από την πόλη της Αμμοχώστου, και το ευχερές συγκοινωνιακό του δίκτυο. Σύμφωνα με την επίσημη απογραφή πληθυσμού του 1881, το Λευκόνοικον ήταν ο τρίτος μεγαλύτερος σε πληθυσμό οικισμός της επαρχίας του μετά τα Κάτω Βαρώσια και το Ριζοκάρπασον.\nΗ οδική σύνδεση του Λευκονοίκου με τη γύρω περιοχή είναι πολύ καλή. Στα βόρεια συνδέεται με το χωριό Πλατάνι (περί τα 9 χμ.), στα βορειοανατολικά με το χωριό Μάνδρες (περί τα 12 χμ.), στα βορειοδυτικά με το χωριό Γούφες (περί τα 5 χμ.), στα ανατολικά με το χωριό Γύψου (περί τα 5 χμ.), στα δυτικά με το χωριό Ψυλλάτος (περί τα 4 χμ.), στα νότια με το χωριό Πυργά (περί τα 9 χμ.), στα νοτιοανατολικά με τα χωριά Μηλιά (περί τα 5 χμ.) και Πηγή (περί τα 4,5 χμ.) και στα νοτιοδυτικά με το χωριό Γέναγρα (περί τα 6 χμ.).\nΤο Λευκόνοικον χωρίζεται σε δυο ενορίες, την πάνω ενορία του Αρχαγγέλου Μιχαήλ και την κάτω ενορία του Σωτήρος. Τα σπίτια του είναι κάτασπρα και πολλά από αυτά κτισμένα από πλιθάρι.\nΤο Γυμνάσιο της κωμόπολης είναι κτισμένο στον λόφο του Προφήτη Ηλία. Ιδρύθηκε το 1938 με την επωνυμία «Εμπορικό Κολλέγιο Λευκονοίκου» και για δυο χρόνια λειτούργησε σαν ιδιωτική σχολή. Μετά έγινε κοινοτική και ονομάστηκε «Καμίντζειος Ανωτέρα Σχολή Λευκονοίκου», προς τιμήν του μεγάλου ευεργέτη της Γεωργίου Καμιντζή.\nΤην κοινωνική ζωή της κωμόπολης συμπλήρωναν οι δραστηριότητες των τριών σωματείων της. Το πιο παλαιό από αυτά ήταν η «Ελευθερία». Αργότερα ιδρύθηκε η ΑΤΕ-ΠΕΚ, της οποίας η νεολαία ίδρυσε την «Ανόρθωση Λευκονοίκου». Το 1971 ιδρύθηκε η «Ένωση Νέων Λευκονοίκου» που διατηρούσε ποδοσφαιρική ομάδα μέχρι το 1974.\nΜετά την τουρκική εισβολή του 1974, οι κάτοικοι του Λευκονοίκου σκορπίστηκαν σ' όλη την ελεύθερη Κύπρο. Με το πέρασμα του χρόνου κατάφεραν να ξαναφτιάξουν τη ζωή τους, και το 1981 ίδρυσαν στη Λεμεσό προσφυγικό σωματείο με την επωνυμία «Ένωση Λευκονοικιατών». Το 1985 το σωματείο μετονομάστηκε σε Προσφυγικό Σωματείο «Το Λευκόνοικο».\nΚυριότεροι σκοποί του είναι η ενίσχυση του αγώνα που διεξάγει ο κυπριακός λαός για ελευθερία, η διατήρηση της μνήμης του χωριού μεταξύ των Λευκονοικιατών, η προαγωγή εθνικών, πολιτιστικών και άλλων σκοπών, και η παροχή βοήθειας σε πρόσφυγες Λευκονοικιάτες που έχουν ανάγκη. Για την υλοποίηση των στόχων αυτών δημιουργήθηκαν παραρτήματα του σωματείου σ' όλες τις ελεύθερες επαρχίες της Κύπρου.\nΤο Λευκόνοικον φημίζεται για την υφαντική του τέχνη. Καθισμένες στον αργαλειό ή τη βούφα οι Λευκονοικιάτισσες έφτιαχναν τα περίφημα λευκονοιτζ'ιάτικα υφαντά, που διακρίνονται για τους έξοχους συνδυασμούς των χρωμάτων τους, τον πλούτο των σχεδίων τους και την απαράμιλλη τέχνη της κατασκευής τους. Κατασκευάζονταν κουρτίνες, κλινοσκεπάσματα, τραπεζομάντηλα, σιεμέδες και πετσετάκια που έδιναν στο λευκονοιτζ'ιάτικο σπίτι χάρη και ομορφιά.\nΤο χωριό συμπεριλαμβάνεται στους δήμους της επαρχίας Αμμοχώστου. Το δημαρχείο του ιδρύθηκε το 1939 και το πρώτο δημοτικό συμβούλιο διορίστηκε από τον τότε κυβερνήτη της Κύπρου Πάλμερ.\nΗ κωμόπολη του Λευκονοίκου είναι η γενέτειρα του εθνικού μας ποιητή Βασίλη Μιχαηλίδη και του επισκόπου Κιτίου Κυπριανού. Έξω από την εκκλησία του Αρχαγγέλου Μιχαήλ υπήρχε ο ανδριάντας του Βασίλη Μιχαηλίδη και πίσω από αυτή ήταν το πατρικό σπίτι του ποιητή.\nΤο χωριό υφίστατο με την ίδια ονομασία κατά την περίοδο της Φραγκοκρατίας οπότε, κατά τον ντε Μας Λατρί, αποτελούσε βασιλικό φέουδο. Το αναφέρει, εξάλλου, ο μεσαιωνικός χρονογράφος Λεόντιος Μαχαιράς ως τόπο λατρείας του αγίου Ευφημιανού, ενός από τους 300 «Αλαμάνους» αγίους που ήλθαν από την Παλαιστίνη στην Κύπρο και ασκήτευσαν σε διάφορα μέρη του νησιού:\n...Εἰς τό Λευκόνικον ὁ ἅγιος Ἐφημιανός... (Μαχαιράς, Χρονικόν, παρ. 32). Αν και στο χειρόγραφο της Οξφόρδης του Χρονικού, αναφέρεται ο Λευκομιάτης κοντά στη Λευκωσία, αντί του Λευκονοίκου.\nΑλλού ο Μαχαιράς αναφέρει (παρ. 665), ότι ο βασιλιάς Ιανός είχε διατάξει να μεταφέρουν και να εντοπίσουν στο Λευκόνοικον τον γιό του σεΐχη της Δαμασκού που είχε έλθει να τον συναντήσει το 1425 με αίτημα να σταματήσει η παροχή ασύλου στους πειρατές από τους Κυπρίους:\n...Καί ὥρισεν νά μέν τον φέρουν ὀμπρός του, ἀμμέ νά τόν πάρουν ἀπό τήν Ἀμόχουστον εἰς τό Λευκόνικον...\nΚαι βεβαίως ο Μαχαιράς αναφέρει επίσης το Λευκόνοικον ως έδρα των επαναστατών Κυπρίων το 1426, υπό τον ρήγα Αλέξη (παρ. 696):\n...Ἔβαλαν οἱ χωργιάτες καπετάνον εἰς τήν Λεύκαν, ἄλλον καπετάνον εἰς τήν Λεμεσόν, ἄλλον εἰς τήν Ὀρεινήν, καί εἰς τήν Περιστερόναν ἄλλον, καί εἰς τοῦ Μόρφου καπετάνον, καί εἰς τό Λευκόνικον ρήγαν Ἀλέξην, καί ὅλοι οἱ χωργιάτες ἐδόθησαν εἰς τήν 'πόταξίν του...\nΕίναι σημαντικό το γεγονός ότι ο αρχηγός των Κυπρίων δουλοπάροικων επαναστατών Αλέξης, είχε επιλέξει ως έδρα του κινήματός του το Λευκόνοικον. Ο ίδιος ο Αλέξης ήταν δουλοπάροικος στην υπηρεσία του βασιλιά Ιανού (1398-1432), στον οποίο ανήκε και το Λευκόνοικον. Πιθανώς δε ο οικισμός, ως βασιλικό φέουδο, παρείχε και κάποιες δυνατότητες άμυνας, διαθέτοντας ίσως κάποιες οχυρώσεις.\nΟ Φλώριος Βουστρώνιος (16ος αιώνας) αναφέρει επανειλημμένα το Λευκόνοικον ως φέουδο κατά την περίοδο της Φραγκοκρατίας, γράφοντάς το ακριβώς ως Levconico. Μνημονεύει το χωριό ως χώρο άσκησης του αγίου Ευφημιανού αλλά και ως φέουδο στο οποίο, τον Φεβρουάριο του 1310, κατέλυσε το απόσπασμα που μετέφερε τον αιχμάλωτο βασιλιά Ερρίκο Β΄ καθ’ οδόν από τη Λευκωσία στα Γαστριά, απ’ όπου εξορίστηκε στο βασίλειο της Αρμενίας (νότια Μικρά Ασία). Ο βασιλιάς είχε εκθρονιστεί από τον αδελφό του Αμωρύ. Φαίνεται λοιπόν ότι στο Λευκόνοικον, ως βασιλικό φέουδο που ήταν, υπήρχαν και οι κατάλληλες για ευγενείς εγκαταστάσεις. Γι’ αυτό εξάλλου είχε κρατηθεί εκεί, ως φιλοξενούμενος περισσότερο, και ο γιος του σεΐχη της Δαμασκού, όπως αναφέρθηκε πιο πάνω και όπως επίσης αναφέρει και ο Φλώριος. Επίσης, η επιλογή του χωριού αυτού ως αρχηγείου των επαναστατών υπό τον «ρήγα» Αλέξη, μάλλον σήμαινε ότι οι εκεί βασιλικές εγκαταστάσεις διέθεταν και κάποιες οχυρώσεις.\nΕπί ημερών του βασιλιά Ιακώβου Β΄ (1460 -1473), όταν αυτός προέβη σε αναδιανομή των φέουδων αλλά και σε δωρεές προς τους υποστηρικτές του, ο Φλώριος αναφέρει ότι σε έναν εξ αυτών, τον Ρίτσο ντι Μαρίνο, που έγινε διοικητής της Αμμοχώστου, δόθηκαν 4 χωριά καθώς και εκτάσεις γης «στην περιοχή του Λευκονοίκου», όπως και πάλι πληροφορεί ο Φλώριος Βουστρώνιος, όχι όμως αυτό τούτο το Λευκόνοικον που συνέχισε να αποτελούσε βασιλική ιδιοκτησία.\nΟ Amadi αναφέρει επίσης το Λευκόνοικον, γράφοντας ότι σ' αυτό στάθμευσε το 1309 ο βασιλιάς της Κύπρου Ερρίκος Β', καθοδόν προς την εξορία του στην Αρμενία της Μικράς Ασίας, μετά την ανατροπή του από τον αδελφό του Αμωρύ, πρίγκιπα της Τύρου.\nΩστόσο η ονομασία του χωριού, καθαρά ελληνική, υποδηλώνει την ύπαρξή του ήδη πριν από την περίοδο της Φραγκοκρατίας, από τα Βυζαντινά χρόνια. Η ονομασία Λευκόνοικον είναι σύνθετη από τις λέξεις Λευκός Οίκος.\nΟ Σίμος Μενάρδος (με τον οποίο συμφωνεί και ο Ν. Κληρίδης), θεωρεί ότι η ονομασία του χωριού προέκυψε ἐκ τῆς αἰτιατικῆς «εἰς τόν λευκόν οἶκον», ἐξ' οἴκου προϋπάρξαντος τοῦ συνοικισμοῦ... ἀλλά τήν ἡλικίαν [του συνοικισμού] μαρτυρεῖ σαφέστερον ἡ χρῆσις τῶν λέξεων «λευκός» καί «οἶκος», αἱ ὁποῖαι κατόπιν ἀντικατεστάθησαν ἐν τῇ κοινῇ γλώσσῃ διά τῶν λατινικών, τοῦ «ἄσπρον» καί «ὁσπίτιον» [=σπίτι].\nΔεν είναι βέβαια γνωστό ποιο ακριβώς ήταν εκείνο το άσπρο σπίτι που πρώτο είχε κτιστεί στην περιοχή στην οποία κι έδωσε την ονομασία Λευκός Οίκος - Λευκόνοικον, ούτε και σε ποια εποχή είχε κτιστεί, οπωσδήποτε όμως ο συνοικισμός είχε δημιουργηθεί κατά τα Βυζαντινά χρόνια. Στην περιοχή του όμως κατοικούσαν άνθρωποι από την Αρχαιότητα, όπως προκύπτει από αρχαία κατάλοιπα που βρέθηκαν. Εάν μάλιστα αποδεχθούμε ως απόλυτα ορθή την απόδοση μισοκατεστραμμένης αλφαβητικής επιγραφής που βρέθηκε στο Καφίζιν*, τότε μπορούμε να θεωρήσουμε ότι το Λευκόνοικον υφίστατο και κατά την Αρχαιότητα ως αγρόκτημα (;) που έφερε από τότε την ονομασία Λευκός Οίκος.\nΗ επιγραφή αυτή, από πέντε στίχους εκ των οποίων οι δυο τελευταίοι δεν σώζονται, έχει αποκατασταθεί ως εξής:\nἈγαθῇι τύχηι ۬ Νύμφηι Ἀδελφῆί [Ὀνησ]αγ[ό]ρας Φιλουνίου κου[ρεύς] [ὁ] ἐκατηφόρος ἐμή τε καί [ἄλλα πολλ]ῷ τό [πρ]οξίνιον ἀπό [Λευ]κοῦ Oἴ[κου]...\nΓια την καλή τύχη ۬ Στην Αδελφή Νύμφη ο Ονασαγόρας Φιλουνίου ο κουρέας (;) ο δεκατηφόρος εμένα και άλλα πολλά [αντικείμενα αφιέρωσε] το αγγείο για τους επίσημους επισκέπτες, από τον Λευκό Οίκο...\nΑυτός ο Ονασαγόρας Φιλουνίου (ή και Φιλωνίου) αναφέρεται και σε άλλες επιγραφές από το Καφίζιν, ως δωρητής διαφόρων αντικειμένων (αγγείων), αναγράφεται δε και ως ιερέας αντί κουρέας. Ποια ήταν η σχέση του με τον Λευκόν Οίκον της επιγραφής, δεν γνωρίζουμε ακριβώς. Πιθανώς όμως, ως ιερέας, να υπηρετούσε στο ιερό του Απόλλωνος που αναφέρεται ότι υφίστατο στο Λευκόνοικον (μήπως ακόμη θα μπορούσαμε να κάνουμε την τολμηρή υπόθεση ότι ο Λευκός Οίκος ήταν αυτό τούτο το τέμενος του Απόλλωνος, του θεού του φωτός;).\nΣε συλλαβική επιγραφή που είχε βρεθεί στο Λευκόνοικον, γραμμένη σε πινακίδα από άργιλλο και σπασμένη σε κομμάτια που δεν βρέθηκαν όλα, διαβάζεται στον τρίτο της στίχο το επίθετο (σε δοτική πτώση) Δαυχναφορίῳ, από το Δαυχναφόριος, δηλαδή Δαφνηφόρος, στεφανωμένος με δάφνη, που ήταν επίθετο του θεού Απόλλωνος! Σύμφωνα δε προς τον Ohnefalsch - Richter, η επιγραφή είχε βρεθεί στο τέμενος του Απόλλωνος στο Λευκόνοικον.\nΟ Max Ohnefalsch - Richter, που είχε κάμει ανασκαφές σε διάφορα μέρη της Κύπρου κατά τη δεκαετία του 1880, είχε ανακαλύψει διάφορα ιερά του Απόλλωνος, σε διάφορα μέρη, από τα οποία όμως ελάχιστα ή καθόλου ίχνη σώζονται σήμερα. Έτσι δεν μπορούμε να έχουμε νεότερες πληροφορίες και να προβούμε σε επανεκτιμήσεις των ανακαλύψεών του. Πάντως το ιερό του Απόλλωνος που υφίστατο στο Λευκόνοικον, θα πρέπει να ήταν μικρό αγροτικό ιερό χωρίς μεγάλη φήμη. Ανασκαφές διενήργησε το 1913 και αργότερα, στο ιερό αυτό ο John Myres, οπότε ανακάλυψε, μεταξύ άλλων, διάφορα αγάλματα που βρίσκονται σήμερα στο Κυπριακό Μουσείο. Μεταξύ των αγαλμάτων από το Λευκόνοικον ξεχωρίζουν τα γλυπτά σε πέτρα που χρονολογούνται στον 7ο-6ο π.Χ. αιώνα και θεωρούνται καθαρά κυπριακού τύπου με το χαρακτηριστικό κωνικό κάλυμμα της κεφαλής, παρόμοια των οποίων βρέθηκαν και στο Άρσος της Μεσαορίας. Άλλα αγάλματα προερχόμενα από το ιερό του Λευκονοίκου, είναι ασβεστολιθικά και χρονολογούνται στα Ελληνιστικά χρόνια. Βρέθηκαν επίσης χάλκινα αγάλματα που χρονολογούνται στον 6ο π.Χ. αιώνα, καθώς και αγάλματα που εικονίζουν παιδιά. Ένα μεγάλο άγαλμα των Ρωμαϊκών χρόνων βρισκόταν τοποθετημένο έξω από το οίκημα συλλόγου του Λευκονοίκου και το μνημονεύει ο R. Gunnis που δίνει την πληροφορία ότι είχε μεταφερθεί και τοποθετηθεί εκεί από τον αρχαιολογικό χώρο όπου και το ιερό, περί το 1 1/2 μίλι νότια του χωριού. Στην ίδια τοποθεσία, μεταξύ Λευκονοίκου και Περιστερωνοπηγής, γνωστή με την ονομασία Αγία Κινούσα, υφίστατο αρχαίος συνοικισμός για τον οποίο όμως δεν έχουμε επαρκείς πληροφορίες. Επειδή δε η περιοχή βρίσκεται από το 1974 κάτω από τουρκική στρατιωτική κατοχή, περαιτέρω έρευνες είναι, επί του παρόντος, αδύνατες. Στην περιοχή υπάρχει εκκλησία που επίσης ονομάζεται Αγία Κινούσα. Παλαιότεροι μελετητές διατυπώνουν την (ανεπιβεβαίωτη) άποψη πως στην Αγία Κινούσα βρισκόταν ο αρχικός οικισμός κατά την Αρχαιότητα, που εγκαταλείφθηκε κατά τα Πρωτοβυζαντινά χρόνια και του οποίου οι κάτοικοι μετακινήθηκαν βορειότερα, ιδρύοντας το Λευκόνοικον.\nΚατά την περίοδο της Φραγκοκρατίας το Λευκόνοικον, βασιλικό φέουδο, ήταν πιθανώς και έδρα μιας από τις τέσσερις τουλάχιστον επαρχίες (bailliages) στις οποίες ήταν διοικητικά διαχωρισμένη η Μεσαορία (b. de Sivori, b. d' Aschia, b. de Lissi και b. di Lefconico, δηλαδή επαρχίες Σίβουρης ή και Σιγούρις, Άσσιας, Λύσης και Λευκονοίκου).\nΚατά την περίοδο της Τουρκοκρατίας το Λευκόνοικον ήταν ένας από τους είκοσι τέσσερις μουκαττάδες, δηλαδή περιοχές που επιβαρύνονταν με ειδικούς φόρους για τη συντήρηση των ταγμάτων των γενιτσάρων που στάθμευαν στην Κύπρο. Την πληροφορία δίνει ο αρχιμανδρίτης Κυπριανός.\nΟι κύριες εκκλησίες του χωριού είναι εκείνη του Αρχαγγέλου Μιχαήλ (στην πάνω γειτονιά), ανακαινισμένη ολότελα στις αρχές του 19ου αιώνα, κι εκείνη του Τιμίου Σταυρού (στην κάτω γειτονιά), στην οποία ο R. Gunnis αναφέρει ότι είχε προσέξει ιδιαίτερα την ωραία πύλη, του 1680, καθώς και εικόνα της Παναγίας της ιδίας εποχής, που λέγεται ότι προέρχονταν από κατεστραμμένη εκκλησία στο χωριό Πλατάνι, βόρεια του Λευκονοίκου. Αναφέρουμε επίσης την εκκλησία του Αγίου Θεοδώρου.\nΣύμφωνα με πληροφορίες του Ιερώνυμου Περιστιάνη, στο Λευκόνοικον λειτουργούσε κοινοτική αλληλοδιδακτική σχολή από το 1860 περίπου, που συντηρείτο από τα δίδακτρα που πλήρωναν οι γονείς των μαθητών. Πριν από την ίδρυση της κοινοτικής σχολής τα παιδιά κατά το πλείστον έμεναν αγράμματα, κι αν κανένα κατόρθωνε να συλλαβίζει, όχι όμως και να γράφει, αυτό οφειλόταν στον ιερέα του χωριού. Οι γραμματοδιδάσκαλοι, οι οποίοι σπάνιζαν, αμείβονταν με μια σκάλα γης από τον πατέρα του παιδιού, την οποία μπορούσε να καλλιεργήσει.\nΟ Λοΐζος Φιλίππου γράφει ότι η κοινοτική σχολή λειτουργούσε στο Λευκόνοικον, σύμφωνα προς τις δικές του πληροφορίες, περίπου από το 1840, δίδαξαν δε μέχρι το 1868 κατά σειράν ο Χατζηχριστούδιας Κουτσός, ο Μιχαήλ Οικονόμος, ο παπά Χριστόφορος Παπαλοΐζου, ο Χατζηπαπαγιώργης Χατζηχριστοφή και ο Χαράλαμπος Χατζηκούμπαρος, όλοι καταγόμενοι από το Λευκόνοικον. Μεταξύ 1868 και 1870 δίδαξε ο Βρασίδας Φιλαλήθης από τη Λάρνακα και κατά το 1870-1875 ο επίσης Λαρνακέας Γεώργιος Ευστρατίου. Τον διαδέχθηκε ο Σταύρος Σταυρινίδης, επίσης από τη Λάρνακα, που δίδαξε από το 1875 μέχρι το 1877, ενώ την επόμενη περίοδο δίδαξε ο Πορφύριος Πορφυρόπουλος από τα Ιωάννινα. Κατά το πρώτο έτος της αγγλικής κατοχής (1878-1879) δάσκαλος υπηρέτησε ο Περικλής Κισσονέργης τον οποίο χαρακτήρισε ως «ανώτερο άνθρωπο» (superior man) ο πρώτος Άγγλος διοικητής Αμμοχώστου.\nΤο γυμνάσιο του Λευκονοίκου, που μέχρι το 1974 εξυπηρετούσε και τα γύρω χωριά στον τομέα της μέσης εκπαίδευσης, ιδρύθηκε κατά την περίοδο της Αγγλοκρατίας και συγκεκριμένα το 1938. Λειτούργησε αρχικά ως ιδιωτικό εκπαιδευτήριο, ιδρυμένο από τον Ανδρέα Λοϊζίδη, κι ονομαζόταν Ανωτέρα Σχολή Λευκονοίκου αλλά και Εμπορική Σχολή Λευκονοίκου. Δυο χρόνια αργότερα η σχολή έγινε κοινοτική και αρχικά στεγάστηκε σε οίκημα της εκκλησίας Αρχαγγέλου, δίπλα από το νοσοκομείο του χωριού. Αργότερα κτίστηκε το κτίριο του γυμνασίου, επιβλητικό οικοδόμημα με προπύλαια.\nΈνας από τους τομείς όπου οι κάτοικοι του Λευκονοίκου απεδείχθησαν πρωτοπόροι, ήταν ο συνεργατισμός. Στο Λευκόνοικον ιδρύθηκε η πρώτη Συνεργατική Εταιρεία (και Τράπεζα) στην Κύπρο. Η ίδρυσή της έγινε το 1909. Αστυνομικός σταθμός λειτούργησε από τις αρχές του 20ού αιώνα (γύρω στα 1905), ενώ το Λευκόνοικον υπήρξε και έδρα περιφερειακού δικαστηρίου, καθώς και άλλων υπηρεσιών (όπως ιατρικών και κτηνιατρικών). Το 1939 το Λευκόνοικον ανακηρύχθηκε σε δήμο από τον τότε κυβερνήτη Πάλμερ και πρώτος δήμαρχος διορίστηκε ο Χρίστος Μιχαλόπουλος. Το 1943, όταν έγιναν οι πρώτες δημοτικές εκλογές μετά την εξέγερση του 1931, δήμαρχος εξελέγη ο Λουκάς Γρηγορίου. Το 1934 (18 Δεκεμβρίου) το Λευκόνοικον είχε πληγεί σοβαρά από πλημμύρα (βλέπε και φυλλάδα με τίτλο Ὁ φοβερός Πλημμυρισμός τοῦ Λευκονοίκου, ποίημα συνταχθέν υπό Γεωργή Γ. Καραγιάννη ἐκ Λευκονοίκου).\nΚατά την περίοδο της Αγγλοκρατίας το Λευκόνοικον έγινε επανειλημμένα χώρος αιματηρών γεγονότων. Η κοινότητα πήρε ενεργό μέρος στην εξέγερση του Οκτώβριο του 1931, κι είχε μάλιστα κι ένα νεκρό, τον 18χρονο Χαράλαμπο Φιλή, που σκοτώθηκε στην Αμμόχωστο. Στις 25 Μαρτίου του 1945, μέρα της εθνικής επετείου, οι αγγλικές αρχές διέλυσαν διαδήλωση της Αριστεράς στο Λευκόνοικον, με τρόπο βίαιο και με χρήση όπλων, με αποτέλεσμα τον θάνατο των Ανδρόνικου Μιχαήλ, Μιχάλη Κουρτέλλα και Ανδρέα Εξηντάρη. Κατά τη διάρκεια του ένοπλου απελευθερωτικού αγώνα του 1955-1959 η κοινότητα του Λευκονοίκου μετείχε ενεργά. Στις 11 Φεβρουαριου 1957 σκοτώθηκε στο χωριό ο Κυριάκος Μπάκας, από βλήμα βόμβας που είχε ριφθεί κατά των Βρετανών. Οι Βρετανοί σκότωσαν στο Λευκόνοικον τον Σάββα Ζάνου, 40 χρόνων, που είχε συλληφθεί ενώ έρριχνε χειροβομβίδα εναντίον τους. Άλλος νεκρός Λευκονοιτζ'ιάτης κατά τη διάρκεια του αγώνα ήταν ο Θεόδωρος Αχιλλέως, 24 χρόνων. Σκοτώθηκε από Τούρκους κοντά στην Κοντέα στις 10.7.1958. Τέλος, αναφέρουμε και τη δολοφονία του αριστερού Σάββα Μενοίκου, το 1958, από δεξιούς, στον περίβολο της εκκλησίας του Αρχαγγέλου.\nΚατά τη διάρκεια της τουρκικής εισβολής του 1974, το Λευκόνοικον πλήρωσε μεγάλο τίμημα σε ανθρώπινες θυσίες. Συνολικά 14 Λευκονοιτζ'ιάτες σκοτώθηκαν, ενώ άλλοι 16 παραμένουν αγνοούμενοι.\nΤο χωριό κατελήφθη από τους Τούρκους κατά τη δεύτερη φάση της τουρκικής εισβολής (Αύγουστος του 1974) και όλοι οι κάτοικοί του προσφυγοποιήθηκαν στις ελεύθερες περιοχές του νησιού.\nΤο 1975 μεταφέρθηκαν κι εγκαταστάθηκαν στο Λευκόνοικον Τουρκοκύπριοι από τις ελεύθερες περιοχές και κυρίως από την Κοφίνου, που έδωσαν στο χωριό την ονομασία Gecitkale. Η ονομασία αυτή εχρησιμοποιείτο από τους Τούρκους για το χωριό Κοφίνου. Λίγο αργότερα οι Τούρκοι μετονόμασαν το Λευκόνοικον σε Aksaray που σημαίνει λευκό παλάτι, ονομασία περίπου παρόμοια με την ελληνική. Στο Λευκόνοικον εγκαταστάθηκαν και έποικοι από την Τουρκία.\nΤα τελευταία χρόνια οι Τούρκοι κατασκεύασαν στην περιοχή του Λευκονοίκου σύγχρονο αεροδρόμιο για στρατιωτικούς κυρίως σκοπούς. Το αεροδρόμιο κατασκευάστηκε στα νότια του χωριού, στην περιοχή του αρχαιολογικού χώρου για τον οποίο έγινε αναφορά πιο πάνω, μεταξύ των δρόμων Λευκονοίκου - Περιστερωνοπηγής και Λευκονοίκου - Γενάγρων. Ολόκληρη η περιοχή στην οποία κατασκευάστηκε το αεροδρόμιο αυτό είναι απαγορευμένη ζώνη. Σύμφωνα προς τις υπάρχουσες πληροφορίες, ο δίαυλος του αεροδρομίου είναι μήκους 3.180 μέτρων και πλάτους 50 μέτρων. Ο πύργος ελέγχου είναι 8όροφος. Το αεροδρόμιο, αν και ανεφέρθη από τους Τούρκους ότι θα ήταν πολιτικό, ωστόσο δημιουργήθηκε με καθαρά στρατιωτικές προδιαγραφές και μάλιστα του NATO. Είναι δε εξοπλισμένο με εντελώς σύγχρονα μηχανήματα, ενώ υπάρχουν πληροφορίες ότι στην ίδια περιοχή κατασκευάστηκαν και υπόγεια έργα μεγάλων διαστάσεων, πιθανότατα κρύπτες και αποθήκες πολεμικού υλικού.\nΠριν από την καταστροφή του 1974, το Λευκόνοικον είχε τρία αθλητικά σωματεία: την Ελευθερία, που ήταν και το αρχαιότερο, την Ανόρθωση (ιδρύθηκε από την ΑΤΕ - ΠΕΚ Λευκονοίκου) και την Ένωση Νέων Λευκονοίκου που είχε ιδρυθεί το 1971. Ο πρώτος γυμναστικός σύλλογος είχε ιδρυθεί στο χωριό το 1932, κι είχε αναπτύξει δραστηριότητες και πέραν του αθλητισμού, όπως η μουσική και το θέατρο. Σήμερα, προσφυγοποιημένοι, οι κάτοικοι του Λευκονοίκου ίδρυσαν το Προσφυγικό Σωματείο «Λευκόνοικον» κι εκδίδουν ετήσιο ομώνυμο δελτίο.\nΙδιαίτερα γνωστό ήταν το Λευκόνοικον για τα περίφημα υφαντά του, τα λευκονοιτζ'ιάτικα υφαντά. Οι γυναίκες του Λευκονοίκου εξακολουθούν, σε πολύ μικρότερη όμως κλίμακα, να υφαίνουν και στην προσφυγιά, συνεχίζοντας μια τέχνη που διαμορφώθηκε και διατηρήθηκε μέσα στους αιώνες. Για τα ωραία υφαντά του Λευκονοίκου, που κατασκευάζονται στην παραδοσιακή βούφα και διακρίνονται για τα ζωηρά χρώματά τους, βλέπε στα λήμματα κέντημα - κεντητική και υφαντά – ύφανση.


Μπράγκα: «Ούτε ευρώ παρακάτω!» - AEK1924.gr\nΜπράγκα: «Ούτε ευρώ παρακάτω!»\nΚαμία πρόθεση να ρίξει τις απαιτήσεις της και να «σπάσει» όσα έχουν συμφωνηθεί δεν έχουν οι άνθρωποι της Μπράγκα, με τον πρόεδρο της ομάδας να το επιβεβαιώνει.\nΗ ΑΕΚ, όπως έχετε ενημερωθεί πρώτοι μέσα από το ΑΕΚ1924.gr, θέλει να κρατήσει τον Άλεφ στο δυναμικό της, καθώς υπάρχει θετική εισήγηση για την περίπτωσή του.\nΤο «αγκάθι» όμως της υπόθεσης είναι πως δεν είναι διατεθειμένοι οι κιτρινόμαυροι να πληρώσουν ολόκληρη την ρήτρα αγοράς που έχει συμφωνηθεί (1.800.000€), αλλά λιγότερα από τα μισά.\nΟ πρόεδρος της Πορτογαλικής ομάδας που ανήκει ο Βραζιλιάνος μέσος, Αντόνιο Σαλβαδόρ, μέσω του Sport24.gr, διαβεβαίωσε πως δεν πρόκειται να διαπραγματευτούν διαφορετική πρόταση από αυτή που έχει ήδη συμφωνηθεί.\nΤα λόγια του επακριβώς ήταν: «Αν η ΑΕΚ θέλει να κρατήσει τον ποδοσφαιριστή, δεν υπάρχει άλλος δρόμος, ούτε μέση λύση. Αν δεν δώσει 1.800.000 ευρώ, ούτε ευρώ παρακάτω, ο Αλέφ θα επιστρέψει στην ομάδα που ανήκει»\nΜία αρκετά κάθετη τοποθέτηση, που φαίνεται να μην έχει περιθώρια αναθεώρησης από τον πρόεδρο της Μπράγκα, που σίγουρα βάζει… δύσκολα στην ΑΕΚ.\nΑυτό σημαίνει πως αν όντως τηρηθεί αυτή η αδιάλλακτη στάση και οι κιτρινόμαυροι δεν ανέβουν πάνω από τις 600.000€, τότε ο Άλεφ θα… κουνήσει μαντίλι και θα αφήσει σημαντικό κενό στο κέντρο,αν υπολογίσει κανείς πως μέχρι τώρα έχει αγωνισθεί σε 33 ματς, κάτι που τον κάνει από τους βασικότερους της ΑΕΚ.


Α.Ο. Μεγίστης - Να πλησιάσει στην κορυφή! - - Ποδόσφαιρο - www.12sports.gr\nΜε το παιχνίδι ανάμεσα στον Α.Ο. Μεγίστης και τον Δωριέα θα «πέσει» σήμερα η αυλαία της 9ης αγωνιστικής και κατά συνέπεια του α’ γύρου στη Γ’ Κατηγορία. Οι γηπεδούχοι (αποτελεί παρελθόν ο Άκης Δελαπόρτας από τον πάγκο τους) θέλουν τη νίκη για να πλησιάσουν ακόμη περισσότερο στην κορυφή. Διαιτητής του αγώνα ορίστηκε η Κατερίνα Χόνδρου με βοηθούς τους Ροδίτη και Δημητριάδη.\nΚρεμαστή (15:00): Α.Ο. Μεγίστης- Δ.Α.Ν.Σ. Δωριεύς\n(Χόνδρου- Ροδίτης- Δημητριάδης/ Διαμαντέας)